text:
Hent ráð og vegleiðing til stuðulsumsóknir
Nú er farið at merkjast, at árliga umsóknarfreistin til stuðul úr Granskingargrunninum er í nánd. Vit fáa dagliga fyrispuringar um ymiskt í sambandi við umsóknararbeiðið. Spurningarnir eru m.a. um, hvat stuðul kann søkjast til, nær til ber at søkja, hvussu nógvur stuðul søkjast kann um og hvør kann søkja. Eisini verður spurt um, hvat umsøkjarin skal leggja við umsóknarblaðnum, hvussu umsóknin skal latast inn og annað.
Vit hava savnað saman nakrar afturvendandi spurningar og svarað teimum á eini síðu, kallað Ofta spurt. Vit mæla umsøkjarum til at kunna seg við hesa síðuna, umframt at lesa sjálva lýsingina, umsóknarblað og vegleiðing væl. Eru fleiri spurningar ella viðmerkingar, ber til at senda okkum ein teldupost á gransking@gransking.fo ella ringja til +298 567800
Freistin at søkja um stuðul til gransking er 15. februar 2012 kl 12 føroyska tíð.


c: text/html

text:
Joen Magnus Rasmussen
Joen Magnus Rasmussen (føddur 27. februar 1966) er ein føroyskur vinnulívsmaður og politikari (FF).
Hann er útbúgvin skrivstovumaður, og er stjóri á Tavan Sp/f í Leirvík.
Innihaldsyvirlit
Politisk lívsleið[rætta | rætta wikitekst]
Hann var bygdarráðslimur í Leirvík 2000–2008 og býráðslimur í Eysturkommunu 2009–2012. Frá 2011-2015 var hann fastur varalimur á Føroya Løgtingi fyrst fyri Jákup Mikkelsen 2011–2012 og frá 2012-2015 fyri Jacob Vestergaard. Hann var næstformaður í Landsstýrismálanevndini og varamaður í Fíggjarnevndini og Trivnaðarnevndini frá 2011-2015. Á løgtingsvalinum 2015 varð hann ikki valdur.
Løgtingsnevndir[rætta | rætta wikitekst]
- 2011-15 Næstformaður í Landsstýrismálanevndini
- 2011-15 varamaður í Fíggjarnevndini
- 2011-15 varamaður í Trivnaðarnevndini
Familja[rætta | rætta wikitekst]
Hann er sonur Ragnhild og Jafet Rasmussen. Hann er giftur Silvurlín Rasmussen, tey eiga børnini Jeanet Toftenæs Rasmussen og Silju Toftanes Rasmussen.[1]

robotstxt: allowed

filter: keep


text:
Gestablogga: Lív
23. Apríl 2013 - Kristina
Kristina Clementsen er 16 ára gomul og gongur á Studentaskúlanum í Hoydølum. At skriva er eitt, sum hon ger nógv av, og hevur hon gjørt tað leingi. Les persónligu bloggu hennara HER.
Tey kavakløddu, myrku trøini spældu sær á kalda vetrardegnum. Áin var fryst, og tú hoyrdi einki annað enn kalda vindin, ið lat seg reka í luftini. Tíðliga á kvøldinum, tíðliga á árinum, og tí var tað longu byrjað at skýma tíðliga á degnum. Hon gekk, við løttu fótafetum hennara, omaneftir tí vælkenda vegnum. Framvið sokallaða grøna, vakra skógin, har dunnur og hugnaligar familjur vóru vanligar leygardagar. Hon skeitti niður í posan til nýggja, hvíta kjólan, ið glitraði júst sum hvíta, kavaklædda gongugøtan. Tankar hennara høvdu vent sær alla vikuna um hendan leygardag, ið skuldi fyllast við gleði og rúsandi kenslum. Rúsandi gleðin skuldi fylla hana og vinfólk hennara aftur hetta vikuskiftið. Tað var sum um, at hetta var vorðið ein long ringrás, ið ikki var ónd, men heldur ikki kundi brótast. Um tað var ringt ella gott hevði hon ongantíð áður givið sær ein tanka um fyrr enn mamma hennara suffaði, tá ið hon gav henni tey boð um, at vikuskiftið skuldi brúkast í býnum. Ikki fyrr enn hon hoyrdi tær syrgjandi varrar, ið lótu navn hennara frá sær, “Lív, elskaða”, men hesin tanki varð skjótt sleptur, tá ið vakri, nýggi kjólin varð tikin fram. Vøkru bein hennara sóust í kjólanum, og klæna miðjan varð togað longur inn við stramma bandinum, ið varð bundið um kjólan. Spegilsmynd Lívs var prýtt við gleði, og hon droymdi seg á kvøldið. Kvøldið, ið ongantíð skuldi gloymast fór nú at byrja.
Út úr bilinum slepti hon dreyminum, vinkaði til kæru hennara, og fór inn í svarta húsið har kvøldið skuldi byrja. Nú var veruliga myrkt, og tað líktist til, at mánin fór at fara undir grá og tung skýggj. Inni var heldur ljósari, men tó lá eitt myrkt lag yvir ljósinum, ið spældi sær runt og skapti hugnaliga huglagið. Lív var ikki tann fyrsta, meir ein av teimum síðstu, ið var komin. Øll høvdu tosað um hetta leingi, og aftaná fór tað neyvan at vera minni tosa um. Tað var skrúva upp fyri tónleikinum, fjøldin gjørdi vart við seg, og øll vóru í góðum lag. Syngjandi posar teirra vóru fyri langari tíð síðani tiknir fram á borðið. Tey vildu hava hetta at byrja, júst sum tað ongantíð skuldi enda. Oman eftir hálsinum sveið tað, og meira tað rann niður, meira byrjaðu eyguni at blikna. Av hesum misti kroppurin kensluna av at kenna, og varð blakaður til eitt annað stað.
Tað kendist sum ein syngjandi rúsur, ið hon ei vildi sleppa. Hann dansaði runt í høvdið hennara, og tók hana runt tær leiðir, ið hon vildi fara. Ljósini gjørdust kámari og litirnir sterkari. Tónleikurin gjørdist harðari og rødd hennara fjaldi seg aftanfyri alt annað. Eygu hennara opnaðust, hóast hon blundaði í myrkrinum. Hon sang seg burtur við øðrum røddum, ið køvdu hennara. Ein heimur, ið ikki var til í veruleikanum var til í rúsinum. Fangandi rúsurin, vildi ei sleppast av nøkrum, ið rúsaður var. Øll vistu , at nú var tíð til, at fara útum dyr, og møta øðrum lívligum menniskjum. Teir tunnu jakkarnir og høgu skógvarnar vóru tiknir uppá seg, og klárt var at fara, við øllum fløskunum, omaneftir har lív var í.
Har meira niðurum kom, kámaðust eygu eins sjálvan meir. Hon sá ei longur litirnir á fjøldini, ið fyrr vóru har. Hon var komin útum. Tað hevði lagt seg ein svørt toka frammanfyri eygu Lívs, og myrku trøini bardust heldur enn at gleðast. Kaldi vindurin blæs hart á kalda kroppin, ið ei longur vildi opnast, men balla seg saman til eitt. Skógurin tók hana inn til sín, risti hana, hugdi at henni og slepti henni avstað. Út í leysa luft, leysan heim har, ið eingin kundi fevna um við reinum hondum. Rúsandi heimurin var ei longur virkin, men fjaldi veruleikin opnaði seg. Opnaði seg fyri tí óseka, ið ei longur skuldi virka. Óseki nakni kroppurin lá á gongugøtini, opin fyri øllum, og kavaklædda gongugøtan fyltist við enn meira kava. Frystandi kavin fekk munnin at skríggja dreymarnir út, og teir flákraðu við í vindinum. Skríggið drap allar livandi kyknur, ið fyrr høvdu livað í sær. Ljóðið kimaði í oyrunum, og fekk andadráttin upp at koyra. Sveittin rann, og kroppurin ristist. Alt í einum, og svarta tokan hevði lagt seg tjúkt um eyguni. Einki sást, júst sum, at einki var hent.
Samankroystu eyguni, ið hon akkurát fekk opnað, sóu onkran við trøini. Ein í reyðan jakka, ið sá at kavaflykrurnar vóru reyðar av kroppi hennara. Hon skríggjaði tað, ið hon var ment. Eftir hesum manni, og við tungum fótafetum gekk hann leiðina ímóti henni. Uttan eitt orð tók hann gomlu telefon sína fram, og ringdi til tey hægru. Til tey, ið setti henni hundraðtals spurningar um einki. Tey vildu ikki hava hana har longur, og søgdu henni ímóti øllum. Í svarta, loyndarfullan bilin varð hon koyrd heim í, har eingin annar tók ímóti henni uttan song hennara. Hon legði seg í songina og undir heitu dýnuna, har ið tryggleikin skuldi raka hana. Har skuldi heita dýnan verja og verma hennara. Meðan kroppur hennara bliknaði frá kuldanum kendi hon aftur tær stóru, andstyggiligu hendur hansara um kropp sín, og tær læstu seg fasta.
Subscribe to: Post Comments (Atom)


text:
Mikudag 19. okt.
Vit syngja sangir, vit elska :)
Rím og ramsir
Fandangobókin
Fáa fyri í Søren og Mette
Lesið heima sí. 5 í Søren og Mette!
Vit lesa í skúlanum ramsuna:
Peter Mathisen
red på grisen
over isen
med avisen
Først gik isen
så gik grisen
og så gik lille Peter Mathisen
Onkið fyri heima!
- vit syngja
-vit arbeiða við ævintýrinum Hans og Grete í Fandangobókini
-fáa fyri til næstuferð í Søren og Mette
Lesið sí 8 heima í Søren og Mette
-vit syngja talsangin
-vit lesa
-arb. við navnorð
-fáa fyri til komandi fríggjadag
Onkið fyri heima!
Fandangobókin
Vit skriva víðari: til myndarøðina Hans og Grete
navnord flertal
Lesið heima sí. 9 í Søren og Mette!
-vit syngja bókstavaraðið
-tosa um bókstavir og orð á donskum + tekning
-lesa í bókini og fáa fyri at lesa heima til næstuferð
-vit syngja bókstavaraðið
-lesa C og D á sí. 7 í bókini
-tosa um bókstavir og orð á donskum, skriva og tekna E
- fáa E á sí. 7 fyri at lesa heima
-syngja bókstavaraðið/tal-sangin
- lesa E á sí. 7 í bókini
-práta um tekningarnar á sí. 6 og 7
Vit hava leita eftir bókstavinum E í rím og ramsuni:
Lotte gik, Lotte gik
op og ned ad gaden
mens hun gik,
mens hun gik
fik hun ondt i maven
Jubbiiii! Nú hevur tað eydnast okkum, at fingið fatur á bókini, Søren og Mette, til allar næm. í 3.b.
Hóast hon er gomul, er hendan bókin seravæl egnað til byrjunarundirvísing í do., og ætli eg mær at gera brúk av henni. Vit fara tí at lesa í Søren og Mette hvønn fríggjadag og arb. við Fandango mikudag.
Fandango-bókin:
-syngja bókstavaraðið
-práta um spurningarnar á sí. 8 (tit eru vælkomin at hyggja eftir spurn. heima)
-vit lesa, I-book, í skúlanum, Garmanns Sommer
-lesa og skriva orð: en, dreng, tante, er, bange
Eg eri burturstødd. Margretha Hansen lesur tímarnar fyri meg!
Lesa rím og ramsur: (venjið heima!)
Hvem er det der banker
Det er Peter Anker!
Hvem er det der lukker op?
Det er Peter Sukkertop
Hvem er det, der kommer ind?
Det er Peter Slikkepind.
Í skúlanum:
-Vit lesa rímið upp
-Hvor mange a, b, c, d,e finder vi?
-Hvat rímar við hvat-(hermuorð)?
Fáa Søren og Mette bókina.
-syngja bókstavaraðið og tal-sangin
-arbeiða í skúlanum í Fandango bókini.
-lesa fyrstu sí. í Søren og Mette, og fáa fyri til komandi fríggjadag.
-syngja bókstavaraðið og tal-sangin
- fáa Søren og Mette bók
-fyrireika lektiu til næstuferð
Evnisdagur
Søren og Mette sí. 2 at lesa heima
-vit syngja bókstavaraðið og tal-sangin
-vit lesa sí. 2 í skúlanum og fyrireika sí. 3 til komandi fríggjadag.
Frí!
Søren og Mette sí. 3 at lesa heima
-vit syngja bókstavaraðið og tal-sangin
-vit lesa sí. 3 í skúlanum og fyrireika sí.4 til næsta fríggjadag.
(onki fyri heima)
-syngja bókstavaraðið
-vit lesa í Fandango
-arb. við uppgávum til bókina.
Søren og Mette sí. 4 at lesa heima.
-vit syngja bókstavaraðið og tal-sangin
-vit lesa sí. 4 í skúlanum og stava orð frá tekstinum
og, da, de, er, at, nu, så, vi, ud,
Vit fara heim í heystfrí :)


text:
Nú byrjar Faxe Kondi-kappingin av álvara
ítróttur17-01-2018 - 17:14 - Jóanis Albert Nielsen
Komandi fimm vikurnar er Faxe Kondi-kappingin á skránni hjá monnum og kvinnum.
Innleiðandi dystirnir um at koma í stóru finaluna vórðu spældir fyrst í desember og nú liggur bólkaspælið fyri framman, sum byrjar mikudagin. Síðsti dystur í bólkaspælinum er 4. februar og síðan verður farið til hálvfinalurnar. Sjálv finalan er leygardagin 17. februar.
Sum vant eru finalurnar hjá U18 eisini leygardag, meðan finalurnar hjá teimum yngru deildunum eru sunnudag. Hjá U18 er longu greitt hvør skal hittast í finaluni. Bæði hjá gentum og dreingjum eru finalurnar millum H71 og Neistan. Somuleiðis er greitt hjá D14, at tað verður H71 og Kyndil/ÍA, sum hittast, meðan finaluliðini hjá G14 eru H71 og Neistin.
Hesir eru dystirnir í bólkaspælinum hjá monnum og kvinnum:


text:
Árskalendarin hjá Roknskaparfelagnum
Januar
22. JANUAR | B-SKATTUR
Fyrsta gjaldið fyri B-skatt 2018 hjá einstaklingavirkjum fellur til gjaldingar
31. JANUAR | RENTURFRÍUR RESTSKATTUR
Síðsta freist at gjalda restskattin fyri 2017 rentufrítt.
Februar
12. FEBRUAR | MVG
Síðsta freist at lata inn og gjalda MVG fyri 4. kvt 2017
20. FEBRUAR | B-SKATTUR
2. gjaldið fyri B-skatt 2018 hjá einstaklingavirkjum fellur til gjaldingar
Mars
20. MARS |B-SKATTUR
3. gjaldið fyri B-skatt 2018 hjá einstaklingavirkjum fellur til gjaldingar
Apríl
20. APRÍL | B-SKATTUR
4. gjaldið fyri B-skatt 2018 hjá einstaklingavirkjum fellur til gjaldingar
Mai
1. MAI | SJÁLVUPPGÁVA PRIVAT
Síðsta freist at lata inn privatu sjálvuppgávuna fyri 2017
1. MAI |OGNARUPPGERÐ
Síðsta freist at lata inn privatu ognaruppgerðina fyri 2017
1. MAI |ROKNSKAPUR PERSÓNLIGT VIRKSEMI
Síðsta freist at lata inn ársroknskapin fyri einstaklingavirki fyri 2017
22. MAI | B-SKATTUR
5. gjaldið fyri B-skatt 2018 hjá einstaklingavirkjum fellur til gjaldingar
Juni
20. JUNI | B-SKATTUR
6. gjaldið fyri B-skatt 2018 hjá einstaklingavirkjum fellur til gjaldingar
Juli
2.JULI | ÁRSROKNSKAPUR ÍVF, SP/F OG P/F
Síðsta freist at lata inn ársfrásøgnina og skattauppgerðina hjá ÍVF, Sp/f pg P/F fyri 2017
20. JULI | B-SKATTUR
7. gjaldið fyri B-skatt 2018 hjá einstaklingavirkjum fellur til gjaldingar
August
6. - 24. AUGUST | SKRIVSTOVAN STONGD VEGNA SUMMARFRÍ
20. AUGUST | B-SKATTUR
8. gjaldið fyri B-skatt 2018 hjá einstaklingavirkjum fellur til gjaldingar
September
20. SEPTEMBER | B-SKATTUR
9. gjaldið fyri B-skatt 2018 hjá einstaklingavirkjum fellur til gjaldingar
Oktober
22. OKTOBER | B-SKATTUR
10. gjaldið fyri B-skatt 2018 hjá einstaklingavirkjum fellur til gjaldingar
22. OKTOBER | PARTAFELAGSSKATTUR
1. gjaldið fyri partafelagsskatt 2017 hjá ÍVF, Sp/f og P/F fellur til gjaldingar
November
20. NOVEMBER | B-SKATTUR
11. gjaldið fyri B-skatt 2018 hjá einstaklingavirkjum fellur til gjaldingar
20. NOVEMBER | PARTAFELAGSSKATTUR
2. gjaldið fyri partafelagsskatt 2017 hjá ÍVF, Sp/f og P/F fellur til gjaldingar
Desember
20. DESEMBER | B-SKATTUR
12. gjaldið fyri B-skatt 2018 hjá einstaklingavirkjum fellur til gjaldingar
20. DESEMBER | PARTAFELAGSSKATTUR
3. gjaldið fyri partafelagsskatt 2017 hjá ÍVF, Sp/f og P/F fellur til gjaldingar


text:
Tá ið broytingar verða gjørdar í útbúnaði á akfari, ella akfarið skiftir til aðra nýtslu enn ta, sum tað er skrásett til, skal Akstovan hava fráboðan, áðrenn akfarið verður tikið í nýtslu.
Broytingar á akfari
Eigarin (nýtarin) hevur skyldu at boðað Akstovuni frá, áðrenn akfarið verður tikið í nýtslu, eftir at broytingar eru gjørdar í útbúnaðinum á akfarinum.
Broytt nýtsla
Skiftir akfar til aðra nýtslu enn ta, sum tað er skrásett til, skal Akstovan hava fráboðan um hetta frammanundan. Farið má ikki verða yvir til aðra nýtslu, fyrr enn boðað er til broytta skráseting.
Akfarið skal skoðast og góðkennast, áðrenn boðað verður frá broyttari skráseting í hesum førum:
Tá ið akfar, ið higartil hevur verið skrásett til last- ella vørukoyring, skal verða skrásett til persónkoyring, ella
tá ið akfar, ið higartil hevur verið skrásett at nýta til persónkoyring, skal verða skrásett til last- ella vørukoyring
tá ið ynskt verður, at akfar skal nýtast til:
Áðrenn skráseting til aðra nýtslu verður avgreidd, skal akfarsskráin ansa eftir, at ábyrgdartrygging til ta broyttu nýtsluna er teknað og komin í gildi.


text:
Lívið, litir og list - Marita Vestergaard í Ribarhúsi
Marita Vestergaard í Ribarhúsi 3. -19. apríl 2017. Marita er lovandi listakvinna av Glyvrum. Hon er 23 ára gomul og hevur málað, síðani hon var 16 ár. Marita hevur havt framsýningar og verið við á framsýningum fleiri staðni í Føroyum umframt í London og so langt burturi sum í Argentina.
Arnold Vegghamar i Ribarhúsi
Mikudagin, tann 22. febr. kl 15:00 sær ein málningaframsýning hjá Arnold Vegghamar dagsins ljós í Ribarhúsi. Hetta verður ein litríkur innsúgur við 15 málningum, sum koma at tosa sítt stumma mál her undir hesum bitum til týsdagin 14. mars.
Málningaframsýning hjá Lailu Nikolajsen, dóttir Johild hjá Sam.
Mikukvøldið, 1. februar kl. 19:00, letur Laila Nikolajsen upp málningaframsýning í Ribarhúsi. Laila býr í Vestmanna og er dóttir Johild og Ole Nikolaisen.


text:
Í mongum er Tróndur Olsen átøkur Mariu Mikkelsen. Eins og hon royndi hann seg blaðungur sum yrkjari, eins og hon fór hann ungur av landinum og festi búgv í Keypmannahavn, og eins og hon gjørdist hann miðsavnandi varði í felagslívinum hjá føroyingum í útlegd.
Hann varð borin í heim á Malarenda í Nólsoy í 1879. Ungur fór hann til Havnar at arbeiða í handli, og seinni gekk leiðin til Keypmannahavnar, har hann vann sær handilsútbúgving og sjálvur stovnsetti handilsfyritøku.
Ungur hevði hann í Havnartíð síni yrkt vakrar fosturlandssangir, kend-astu teirra »Her er dámligt í Føroyum« og »So bylgjandi blítt«, men seinni gjørdi hann mest vart við seg sum táttayrkjari og prosaskald. Gamli táttaskaldskapurin fekk at kalla eina endurføðing í byrjan av øldini; hetta hevði ivaleyst samband við politiska tvídráttin, ið tók seg upp. Í Keypmannahavn sat Tróndur og fylgdi væl við í øllum, ið fyrifórst, og ofta legði hann uppí, tí frálíkt táttaskald var hann. Tættir hansara vóru prentaðir í verkinum »Politiskir táttar I —IV« 1916 — 17 og komu seinni í serstøkum savni »íðukálvar« 1939.
Høvuðsverk Tróndar er uttan iva týðing hansara av bókini »Nornagestur« eftir danan Johs. V. Jensen.
Onkur hevur í umrøðu av hesum týðingarverki tikið soleiðis til:
»Hon (týðingin) hevur drigið frískleikan úr munnligum føroyskum bygdamáli og kveikt lív í skriftmálsins stundum eitt sindur stirvna arv, og er vorðin ein heild, sum eingin høllur er á«.
Bókin kom í 1944.
Prosapetti hansara bera merki av tokkanum til móðurmálið og til føroyskt bygdalív; tey vórðu á 70 ára degi hansara, í 1949, givin út undir heitinum »Stubbar«. Stílurin er so eyðkendur, og fáur, sum einaferð hevur lisið t.d. stubban »Løtur á bygd«, man gloyma málið í Tróndi.
Tróndur Olsen andaðist í Keypmannahavn í 1961.
Úr: Árni Dahl: Bókmentasøga I-III. Fannir. 1980-83.


text:
Jóansøka
Jóansøka (á donskum Sankt Hans) er høgtíð á miðsumri, 24. juni. Jóansøka eitur eftir Jóhannesi Doyparanum í Bíbliuni. Sambært Lukasar evangelium kap. 1, v. 36 var Jóhannes 6 mánaðir eldri enn Jesus, og soleiðis er føðingardagurin ásettur til 24. juni.
Í grannalondum okkara, eitt nú í Danmark, er siður at brenna bál á jóansøku - og ofta er bálið prýtt við eini dukku, ið skal ímynda eina heks. Hesin siður at brenna bál hevur uppurnaliga til endamáls at styggja tað ónda burtur. Við eini "heks" á bálinum er hetta gjørt meira ítøkiligt. Siðurin at brenna jóansøkubál er nýggjur í Føroyum, men hevur í hvussu er verið vanligur seinnu árini - sum eitt hugnaligt og sosialt tiltak eitt góðveðurskvøld.
At stevna verður hildin í Suðuroynni er ikki so gamal siður; tað var í 1923, at suðringar avgjørdu at halda ólavsøku á Tvøroyri. Møguliga komst hetta av, at arbeiðsgevarum ikki dámdi, at stórur partur av arbeiðsstyrkini rýmdi til Havnar í fleiri dagar á hvørjum ári. Árið eftir, í 1924, broyttist tíðspunktið fyri stevnuni kortini til síðst í juni, samstundis sum danir halda Skt. Hans.
Jóansøka verður hildin sum bygdastevna í Suðuroy 24. juni ella nærmasta vikuskifti beint eftir 24. juni. Vanliga er jóansøkan seinasta vikuskifti í juni. Eins og fleiri av hinum summarstevnunum í Føroyum er kappróður ein týðandi partur av stevnuni. Stevnan verður hildin annaðhvørt ár í Vági (makað árstal) og annað hvørt ár á Tvøroyri (stakt árstal).
Vanligt er, at nýfloygdar pisur fara á jóansøku at hátíðarhalda prógvið og annars vera saman eina seinastu ferð. Pisufundur plagar eisini at vera fríggjadagin á jóansøku.
Í 2006 varð fyrsti Jóansøkufestivalurin hildin, tað var tónleikatiltak á jóansøku. Seinastu árini hevur hann tó bert verið hildin á Tvøroyri.
Jóansøkumyndir[rætta | rætta wikitekst]
Kappróður á jóansøku á Tvøroyri 27. juni 2009.
Kappróður á jóansøku í Vági 26. juni 2010.
Tvøroyrar Hornorkestur spælir til jóansøkusetanina í Vági 2010.
Sirið Stenberg setti jóansøkuna 2012.
Á jóansøku fáa studantirnir ofta prógvini handað, av og á er jóansøka tó áðrenn tey eru liðug. Hetta var í 2010 við Minnisvarðan í Vági, Annika Olsen, landsstýriskvinna, helt røðu.
Keldur[rætta | rætta wikitekst]
- Ólavsøkan, ið gjørdist jóansøka. Í: Myndablaðið NÚ, nr. 4, 1984


text:
Soltin útlit hjá flotanum í Barentshavinum við nýskipanini hjá Høgna
Ein av størstu grundgevingunum fyri, at fiskivinnunýskipanin hjá samgonguni ikki fór at merkjast hjá verandi flota, hevur verið nógva reypið um, at landsstýrismaðurin hevur útvegað nýggj rættindi og hægri kvotur í samráðingum við onnur lond.
Í nógv teimum flestu førunum eru hesi eyka rættindi fingin av einum hækkandi TAC, tá talan er um botnfisk.
Men nú TAC, ið lækkar, eitt nú í toska- og hýsu fiskiskapinum í Barentshavinum, hevur landsstýrismaðurin als ikki megnað at hildið tørn í samráðingunum við russar.
Vit hava latið stórar nøgdir av makreli og norðhavssild til russar, fyri eina munandi lækking á 12,5% í toska- og hýsu fiskiskapinum hjá okkara skipum.
Javnvágin í sáttmálanum millum Føroyar og Russland er versna nógv við soltnað samráðingarúrslitinum.
Hvussu úrslitið í norska partinum av Barentshavinum verður, vita vit ikki enn, men útlitini eru heldur ikki góð, tí ICES mælir eisini til lægri heildarkvotur har.
Ógvusligur niðurskurður í kvotum og brandskatting av vinningi
Undir vanligum umstøðum hevði flotin í Barentshavinum ivaleyst megnað at komi heilskapaður undan niðurskurðinum, tí fiskaprísirnir kvinka ofta nakað upp, tá kvoturnar lækka.
Men við tað, at fiskivinnunýskipanin, sum liggur í Løgtinginum leggur upp til, at umframt niðurskurðin á 12,5% í kvotum, skulu 25% seljast á uppboðssølu og harumframt skulu 7% í framtíðini lutast til onnur skip við økiskvotum.
Talan kann sostatt gerast um ein samlaðan niðurskurð á 44,5% eftir einum ári.
Sum steinur oman á byrðu liggur eitt annað lógaruppskot í Løgtinginum, sum áleggur somu skipum at gjalda omanfyri 70% av vinninginum árini frammanundan í veiðigjaldi.
Vónandi skilur onkur í samgonguni álvaran!
Bjørn Kalsø
løgtingsmaður fyri Sambandsflokkin
Kelda: samband.fo
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Havgangandi skip fyri 12,5 mia. dollarar eru handlað í ársins fyrstu sjey mánaðum. Hetta er ein munandi hækking samanborið við somu tíð í fjør. Griksk shipping feløg stóðu fyri góðum 25 pst. av handlinum.
Sambært grikska Allied Shipbroking vórðu í ársins fyrstu sjey mánaðum handlað 950 skip sammett við 714 skip somu tíð í fjør, har umsetningurin varð gjørdur upp til 9,74 mia. dollarar.
Griksk shippingáhugamál keyptu tilsamans 175 skip í øllum bólkum fyri slakar 3,5 mia. dollarar, har tey í fjør stóðu fyri keypi av 153 skipum fyri tilsamans uml. 2,4 mia. dollarar.
Turrlastaskip drógu mest millum griksku shipping feløgini, sum keyptu 114 skip í ár, meðan tangaskipini vóru 37 í tali.
Kelda: Shipping Herald


text: Summarið er byrjað, tá fremmandir bilar síggjast í gøtunum. Tað er sum farfuglar. Rulla í land av Norrønu, nema føroyska jørð eitt bil, og strúka síðan avstað aftur, mettaðir av føroyskum lendi. Hesin bilur, sum eg sá við farstøðina í morgun, er úr Nýfundlandi. Slagið er American Motors Ambassador, helst frá 1968, giti eg. Hetta navnið í Rambler-røðini var til frá 1958 til 1974. Undir einum vórðu hesir bilar kallaðir Rambler, øll árini, teir rullaðu í Føroyum. Heilt síðani teir stóðu á rað eftir allari Jóannes Paturssonar gøtu í 60'unum havi eg verið bergtikin av teimum, Ramblerbilunum. Serliga hin svarti Classic 770 við reyðum leðurinntrekki, sum einu ferðina koyrdi kong. Men hesin er eisini hugtakandi. Ein DPL 290 við Typhoon 4.75 litur V8 motori. Linjur og krom sum fascinatiónsobjekt, ein bergtøkulutur. Jakku, skómakarin í Gøtu, hevði ofta ein Ambassador, sum var høvuðsnavnið hjá American Motors. Útstoytið, sum stingur út undan síðuni, er ein av mongu tíðarbundnu smálutunum.


text:
Hetta eru vit!! Er i hetta nakað fyri teg, so send eina umsókn innan 22. apríl !!
Eg vóni at hesar myndir vekja tín áhuga og at tú fært hug at søkja starv hjá okkum.
Okkum mangla nevniliga 2 námsfrøðingar at byrja 1. mai ella eftir nærri avtalu.
Eg valdi at taka myndatólið og ganga runt á stovninum ein tilvildarligam týsmorgun i marts og hetta var tað eg sá:-)
- Fyrst sá eg tey elstu børnini gera fimleik úti à Flognum ( Felagsrúminum)
- Løtu seinni komu fleiri smærri børn út á Flogið til motoriskar venjingar av ymsum slag.
- So fór eg inn at vitja Pisurnar( tey 6 ára gomlu), sum tá vóru í gongd við at finna ymiskt úr tilboðsbløðum, sum tey hildu var vælegna i Pita breyð. Tey hugdu og prátaðu um sunnan mat og um prísin fyri tær ymisku tilboðsvørurnar.
- So vitjaði eg Glottan ( barnagarðsstovu), har eg hugdi eftir tí nýggja motorik- skemanum, sum tey brúka nú. ì Glottanum eru tey nevniliga byrja við, at børnini fáa klisturmerkir, tá tey hava td verið i fótabað, bólta rút og annað motoriskt
- Í Ljósinum (barnagarðsstova) vóru nógv børn, sum saman teknaðu og málaðu og hugnaðu sær annars.
- Løtu seinni komu smærri børn aftur á Flogið at gera fimleik og nøkur fá børn fóru ínn í hugflogið at mála og tekna.
- Annars hugdi eg lika inn í vøggustovurnar,hesi børinin vóru júst komin inn og sótu nú og ótu matpakkar saman við starvsfólkunum.
Ein hugnaligur og mennandi fyrrapartur, myndirnar tala fyri seg.
ì Sólareygað eru 70 børn... hendan týsmorgunin i marts vóru sera nógv børn túr... Tey flestu beint uttanfyri okkara deiliga garð... tí har er tann vakrasta náttúran tú kanst droyma um... ein á, smár gøtur, óslætt lendi, ein brúgv og annað spennandi og mennandi
ein týsdagur í Sólareygað
ein týsdagur í Sólareygað
Idag havi eg gingið og hugt hvat fyrifest ein vanligan týsdagi i Menningarstovninum Sólareygað
Fyrst fylgdi eg Guðrið sum hevði yoga við teim elstu børnunum í sólareygað... Tey sóu avgjørt út til at hugna sær
Løtu seinni komu fleiri smærri børn út á Flogið til motoriskar venjingar av ymsum slag, saman við Almu og Heidi.
So fór eg inn at vitja Pisurnar , sum saman við Elsu og Kristvør, sum tá vóru í gongd við at finna ymiskt úr tilboðsbløðum, sum tey hildu var vælegna i pita breyð... somuleiðis hugdu og prátaðu tey um prísin fyri tær ymisku vørurnar...
So vitjaði eg Glottan har Tórunn vísti mær nýggja skemaði, sum tey brúka. Her børnini fáa klisturmerkir tá tey hava td verið i fótabað, bólta rút og annað. har vóru bert 2 smágentir inni ... restin var antin úti ella i gongd við onnur tiltøk i húsinum.
I ljósinum vóru nógv børn, saman við Nico og Anitu teknaðu og málaðu og hugnaðu sær annars.
Løtu seinni komu smærri børn at aftur á Flogið at gera yoga saman við Guðrið , Heidi og Almu og tá fóru nøkur børn ínn í hugflogið at mála saman við Almu.
Annars hugdi eg lika inn í vøggustovurnar,hesi børinin vóru júst komin inn og sótu nú og ótu matpakkar saman við starvsfólkunum, Hallgerð, Dagny, Margretu, Miriann, Lailu
ein hugnaligur fyrrapartur
Myndirnar tala fyri seg
Føstulávints mánadagir í Sólareygað...
Idag føstulávintsmánadag hava vit hugna okkum.
Vit hava haft 3 tunnur og ein pott
Vøggubørnini høvdu eina tunnu og har var tað Rókur, úr Stráluni, sum gjørdist kattakongur. Tillukku við tí Rókur!!
I tunnuni hjá vøggubørnunum vóru frugt figurar, til stóra gleði fyri vøggubørnini.
Barnagarðdsstovurnar høvdu deilt børnini upp... tey elstu høvdu eina tunnu. og her var tað Jóna úr Ljósinum sum bleiv kattakongur, tillukku við tí Jóna... Hjá teim yngru barnagarðsbørnunum var tað Vár úr Glottanum sum fekk tunnuna niður, tillukku við tí Vár!!
I tunnunium hjá barnagarðsbørnunum var poppkorn, rosinu pakki og fruktstong.
Tá øll børnini høvdu sligið sínar tunnur niður, fóru vit vaksnu at sláa pott, tað var seera stuttligt, og serliga tí við høvdu so góð viðhaldsfólk... uml 45 heppandi børn....
Tað var Guðrið úr Glottanum sum breyt pottin.... tillukku við tí Guðrið!!
ein deiligur dagur, tað er vist
Mikudagur í Sólareygað...
Her eru myndir tiknar ídag.
Mikudag er tað vanligt soleiðis, at nógv av okkara børnum eru í Fimi og tey sum ikki eru í Fimi, eru á Flognum, ella úti í garðinum.
ì Sólareygað arbeiða vit miðvíst við rørslum. Hvønn morgun ímillum kl 09.15 og 10.00 møtast vaksin og smærri barnabólkar úti á Flognum, tí har hava vit jú optimalar karmar til at kroppsligar avbjóðingar.
Sum tit síggja á myndunum so var rørslu løtan á Flognum soleiðis í morgun:
Børnini og tey vaksu byrjaðu við at " vakja seg sjálvan, vakja følisansin"...har tey klappaðu seg sjálvan, á høvd, armar, bein og so víðari.
Síðani fingu øll massagu,
Eftir hetta fóru børnini í ymsar "postar"...
- Stóra bóltin
- Ganga á ósløttum
- Í heingikoyggju
- Á máttu , har tey bóltaðu rút og annars rullaðu runt á ymsan hátt.
- Á trampolin.
- Hoppaðu niður av planka
- Rullaðu á rullibretti
Tey endaðu við at fara út á berum leistum.
ídag var so ein stórur deiligur hylur uttanfyri, so tey fóru sjálvsagt at vassa.
Eftir hetta gingu tey ínn á stovurnar og har´tey fóru beint í fótabað at slappa av.
Umframt rørslumyndirnar frá Flognum eru nakrar myndir av børnum sum spæla vatn og annars hugna sær her i Sólareygað.
Ein deiligur morgun, myndirnar tala fyri seg
Summar rútmu dagur í Sólareygað
Idag hava vit haft eina framúr veitslu.
Vit hava haft vitjan av 4 dansigentum, Danny í Danny and the Veetos, Dánjal Dam à Neystabø.
somuleiðis hava vit haft fleiri postar... har børnini hava kunna roynt ymiskt.
Vit fingu grýturætt til døgurða, servera í hálvum mjólkapakkum,( fyri at spara uppá eingangs servisu)
Tilsaman mundu vit verða áleið 170 børn og uml 40 starvsfólk.....
ein seeera góður dagur.
Myndirnar tala fyri seg.
Føstulávint 2017
Vit sláa tunnu ídag.
So stuttligt at koma í barnagarð í morgun, her vóru so nógvar ymiskar grýlur....
Vit høvdu 3 tunnur... eina til vøggustovuna... og har bleiv Erik kattakongur
eina tunnu fyri miðlingarnar og har var tað Anna Daisi, sum bleiv katta - drotning
og eina fyri tey elstu børnini og har var tað Tóki. sum bleiv kattakongur
I tunnunum hjá barnagarðs stovunum, var pop korn og salt stengur og í tunnuni hjá vøggubørnunum var rosinur og frukt stengur.
so stuttligt ,,, myndirnar tala fyri seg
Vit fylla 12 ár ídag
Myndir frá okkara føðingardegi ídag... soo hugnaligt at so nógv møttu, Ikki minst, var tað stuttligt at vit fingu vitjan av tveimum av okkara elstu børnum Teiti og Saranju, sum byrjaðu her í Sólareygað, tá vit opnaðu stovnini i 2005
takk fyri goða samveru. :-)
PS
Somuleiðis eru nakrar heilt fáar myndir av okkum , tá vit dansa føroyskan dans....hetta var eisini ein deilig løta og ikki minst serstakt at 2 av okkara 6 ára gomlu , Tóki og Filip , skipaðu Sigmunds kvæði-.... soo flott.
Og eitt afturat,,,, åhh sum tað var deiligt at hoyra okkara gentur syngja takkar- sangin , tað ljóðaði sum einglarøddir..... tað er vist.
Vit njóta vakra kava veðrið ídag
Idag hava fólk og fæ hugna sær úti í tí deiliga kava-veðrinum.
Vit hava gjørt kava holur, lopið skalv, rudda kava av bilum, sum stóðu veðurfastir síðani í gjárkvøldið og ikki minst, so hava vit haft vitjan av einum bringureyða...
Hesin spældi sær í kavanum, men so fór hann inn í Stráluna, har hann fekk breyðmolar og vatn
Jólamaðurin vitjar okkum 16.des. 16
i morgun mitt undir felags sanginum úti á Flognum, kom ein jólamaður súkklandi við fullari ferð uttanfyri vIndeyga..
uha uha, sum børnini blivu spent.
Vit dansaðu jólatræð saman við jólamanninum eina løtu... síðani deildi jólamaðurin pakkar út..
Á pakkunum stóð okkurt fitt um tað einstaka barnið og saman við hesum fittu orðunum fingu børnini hvør sína mandarin og eina pixi bók
Hetta var ein deilig løta
Rørslu- stovnurin Sólareygað.
Vit á Dagstovninum Sólareygað hava valtat hava serligt fokus á rørslu.
Mána.- til hósdag frá kl 09.40 til ca 11, møtist ein bólkur av børnum úti á Flognum, har tey gera ymiskar mennandi rørslur.
Hetta er stuttligt, avbjóðandi og ikki minnst mennandi fyri tann einsaka
Myndirnar tala fyri seg
Sjósavnið
Mikudagin fóru børnini í Glottanum og Ljósinum ein túr út á Argir at vitja Sjósavnið :)
Har sluppu vit at fanga krabbar í einum karið uttanfyri, og inni var eitt langt kar við bæði krabbum, jákupsskeljum, krossfiskum og øðrum, sum vit sluppu at taka upp í hondina. Tað var so spennandi! Eisini sóu vit eina vatnrakett blíva skotna langt upp í luftina. Tá vit vórðu svang, settu vit okkum uttanfyri á kantsteinin at eta matpakka :)
Arbeiðsdagur okt 2016
Vit hava haft ein arbeiðsdag her ídag
Vit byrjaðu stundisliga kl 09.30.. og stríddust og strevaðust til vit náddu okkara mál...
Avgjørt var at vit skuldu grilla... og vit tendraðu eisini grillina stundisliga kl 10.... meeen ak... kolið var ikki til at hava við at gera... bleiv við at kødna:-(.... so eftir at vit hava notið angan av grill roykið, avgjørdu vit at fara inn at steikja búffarnar... og endaðu eisini við at eta inni, ti tað regnaði og var blivið rættiliga kalt.... og tað var eisini stak hugnaligt...
Vit hava haft ein suuuuper góðan arbeiðdsdag og sum tit síggja kom væl burtur úr.
Hetta verður heilt vist gjørt aftur.....
:)


text:
Fiskivinnunýskipan illa undirbygd
Fiskivinnunýskipan er ikki ein spurningur um at verða samdur ella ósamdur. Tað er ein spurningur um fíggjarligan lív ella deyða fyri starvsfólk í vinnuni og tingfólk.
Havi latið mær fortalt, at samráðingarnar ímillum Sambandsflokkin og samgonguna hava tikið støðið í uppskotinum hjá Sambandsflokkinum. Tað ljóðar undarligt at taka støði í einum andstøðu-uppskoti. Tað gevur onga meining. Sjálvandi áttu samráðingar millum eina meirilutasamgongu og ein andstøðuflokk at tikið støði í einum uppskoti frá samgonguni.
Við tað at undirritaði var limur í einum arbeiðsbólki seinasta heyst, havi eg rímuliga gott innlit í hvussu uppskotið bleiv til.
Og orsøkin til hesar reglur er, at uppskotið als ikki er gjøgnumarbeitt og bert ein ella tveir persónar hava gjørt hetta uppskot. Tá vit so leggja avtræt at vitan teirra um fiskivinnu er avmarka, so kann úrslitið ikki verða gott.
Og hetta var samráðingargrundarlagið! Út frá hesum er avgjørt orsøk at stúra.
Undirritaði var í heyst limur í einum arbeiðsbólki við 5 limum. Har var ein fyrrverandi strámaður (Strámaður er vist eitt vítt begreb) Ein reiðari, sum manglar kvotu, ein fakfelagslimur sum ynskir fleiri limir, ein fyrrverandi fiskifrøðingur og undirritaði.
Tilsamans nógv vitan og tá floksskrivarin upplýsti at vit vóru útvaldir partvíst geografist og serliga eftir vitan, ljóðaði tað rímuligt. Men tá eg seinni fekk at vita, at tað var ein feilur, at eg endaði í nevndini, kom tað mær (púra ódokumentera) til hugs at kanska nevndarlimir vóru valdir eftir hvørja hugsan teir høvdu.
Havandi í huga, at eg og núverðandi Løgtingsformaður fyri júst 4 árum síðani diskuteraðu alt tað nógva tilfarið um fiskivinnu, sum segðist verða á skrivstovu Sambandsfloksins, skal eg skoyta uppí, at fyri mær er tað enn líka loyniligt, sum skattalættin einaferð var. Eg havi fleiri ferðir hoyrt um tað. Men sæð tað havi eg ikki.
Tað gekk illa at fáa fund í lag, tí nevndarlimir áttu sín lut í økingini í ferðafólkatalinum, sum stjórarnir í Vága Floghavn og Atlantic Airways greiddu frá á Landsfundinum. Men tað var sjálvandi í arbeiðsørindum at nevndarlimir stuðlaðu floghavn og flogfelag.
Vit høvdu ca. 4 fundir og innkallaðu nøkur fólk í vinnuni, sum gjørdu okkum tann beina at møta og greiða okkum frá.
Síðan ger ein persónur eitt útkast til tað sum vit sum bólkur skulu koma til.
Á seinasta fundinum møtti ein tinglimur, og greiddi frá at hansara uppskot, sum hann hevði gjørt sjálvur, líktist tí, sum vit aðrir høvdu fingi sendandi frá ”bólkaleiðara okkara” og annars skuldu diskutera seinni.
Hetta var so samtykt aftaná at diskutera í ein tíma!
Hetta var alt avgreitt av bólkinum uppá 14 dagar og ein mána seinni hevði Landsnevnd floksins fund um hetta. Vit vóru ein arbeiðsbólkur og sjálvandi høvdu vit ongan formellan avgerðarrætt.
Síðan almannakunngjørdi Sambandsflokkurin sín fiskivinnupolitik. Og fyrst var formaður floksins í R7 og greiddi frá uppskotinum og síðan næstformaðurin, sum harumframt upplýsti at hann hevði gjørt uppskotið. (tað er ivaleyst rætt, hóast onkur mótmælir, út frá tí at uppskotini eru rímuliga identisk)
Orsøkin til hesa grein er at varpa ljós á, at tann fiskivinnunýskipan, sum vit eru ávegis at samtykkja, er sera illa gjøgnumhugsa. Arbeiðið aftanfyri er sera lítið og er ikki virðiligt fyri eitt stórt mál sum hetta.
Uppskotið hjá samgonguni er so illa frágingi, at trúgvir floksstuðlar nevna uppskotið sum fyribils útkast sum ikki skal takast fyri áljóðandi.
Út frá tveimum uppskotum, sum eru illa umhugsa skulu 22 tingmenn sum ongan kunnleika hava til fiskivinnu samráðast fyri at gera ein framtíðar fiskivinnupolitik. Tað er ikki neyðugt at verða búskaparfrøðingur fyri at rokna sannlíkindi fyri úrslitinum.
Tað kann bara enda galið. Rættuliga nógv meira galið enn nakar hugsar.
Eivind Jacobsen
Strendur


text:
Foreldrafundur í miðdeildini 20. oktobur 2016 kl. 19Skrivað hevur André Frederiksberg Danielsen
Foreldrafundur 20. oktobur klokkan 19.
-taka tímatalvuna fram (ítrótt/svimjing)
-bólkar og lærarar í ymiskum lærugreinum
-matardagurin:
-Førleikastovan
-Landsroynd
-verkstøð/evnisvika til jóla
-viðtalur eftir jól
-Velja foreldraumboð
p.s. kunnu tit øll taka teldillin hjá tykkara barni við til fundin, so at tit kunnu síggja dømir um hvussu vit brúka hann.
Ábyrgdarlærarar 2017/2018Skrivað hevur Jakoba Bech
Ábyrgdarlærarar 2017 / 2018:
Lærarar í byrjanardeildini:


text:
André Olsen 15.05.2018 (19:45)
Harry skal hjálpa Bagga
Harry Knudsen er í dag settur sum nýggjur hjálparvenjari hjá NSÍ venjaranum, Sámal Erik Hentze. Tað boðar NSÍ frá í dag.
Harry Knudsen hevur einaferð áður starvast sum hjálparvenjari hjá NSÍ. Tað gjørdi hann í 2015 og 2016, tá hann fyrst var hjálparvenjari hjá Trygva Mortensen og síðani var hjálparvenjari hjá Anders Gerber í NSÍ.
NSÍ skrivar at venjaratoymið hjá NSÍ nú verður mannað við Sámal Erik Hentze sum høvuðsvenjara, Harry Knudsen sum hjálparvenjara og Rúna Klein Joensen sum málmansvenjara. NSÍ er í løtuni á fjórða plássinum í Betri-deildini hjá monnum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Eirikur Lindenskov 29.04.2018 (06:36)
Frúutrøð – Býarbygging og loysn av parkering í miðbýnum
Lesarabræv: – Yvir landslagið í Suðurstreymi fer í dag fram býarbygging, sum inniheldur alt tað, sum ein býur - ein høvuðsstaður skal rúma, skrivar Albert Isfeld, arkitektur.
Tá tosað verður um bygging í Havn er ikki talan um at seta býling á eini fjallasíðu, men um at gera býarbygging við øllum teim fordeilum og vansum hetta ber í sær, tá hugsað verður um øll tey krøv, ein høvuðsstaður skal lúka.
Suðurstreym - frá náttúrligum landslagi til býarlandslag.
Tað ber til at siga, at landslagið her er við nógvum heyggjum og smáum dølum, sum er nakað heilt serligt í Føroyum, og setur serlig krøv til planlegging og arkitektoniskan sóma, altso til landslagið millum fjals og fjøru, so vit her kunnu skapa ein vakran bý, eitt vakurt býarlandslag.
Til ber at siga, at soleiðis hevur altíð verið – vit síggja Tinganes, Vágsbotn og Undir Ryggi sum fyrstu býarbyggingina, sum síðani seinni fer um báðar vágirnar – Eystaruvág og Vestaruvág og nú eisini yvir Álaker, Sandagerði og seinast yvir Argir, Hoyvík, Hvítanes og langt inn í Havnardal, Kirkjubøreyn og Hoyvíkshaga. Alt hetta setur stór krøv til at skapa býarlandslag við góðum umhvørvi og arkitektoniskari dygd.
Frúutrøð – Jónas Broncksgøta
Hetta forfjónaða økið og Jónas Broncksgøta í Eysturbýnum og byggingin kring hana, ber brá av onkrum í Havn, sum er gloymt, hóast gøtan er ein høvuðsstrongur frá havnarøkinum og niðan í býin.
Nú er lív komið í tjakið um alla Frúutrønna, men tíverri verður í kritikkinum mest tosað um parkering og kloakk.
Sjálvandi skulu parkeringsviðurskiftini vera í lagi, eins og øll onnur viðurskifti, sum hoyra til alt vanligt býarlív og býarfunktiónir.
Býráðið hevur meldað út við at loyva bygging á økinum eystan fyri Jónas Broncksgøtu til tætta íbúðarbygging, og at talan kann verða um at byggja íbúarhús í trimum hæddum við tilhoyrandi parkering.
Tá vit nú eru so gott í gongd við at tosa um býarbygging, eigur hetta at verða tikið við, tí her er talan um at útbyggja miðbýin við øllum teim bindingum og kompleksiteti sum fylgir við.
Strukturerað bygging
Tann ætlaða byggingin eigur at verða framd í 3-4 hæddum við blandaðari bygging nakað soleiðis:
1. hædd við handlum, matstovum v.m.
2. hædd blandað íbúðir og frí vinna (Skrivstovur innan ymiskar vinnur).
3. hædd íbúðir
4. hædd íbúðir í eini loftshædd sum kann verða við hallandi lofti.
Fjórða hæddin kann verða definerað sum 1⁄2 hædd.
Byggingin eigur at verða sett kloss í gongubreytina, so eitt veruligt býarrúm fæst við góðum sambandi millum úti og inni.
Sum annað stig, einaferð í framtíðini eigur sama bygging at verða bygd á vestursíðuni, við at taka eigarnar við í ætlanina, soleiðis kann fáast ein prýðulig gøta full av innihaldi, sum vil styrkja miðbýin munandi.
Sniðið á byggingini eigur at verða avbjóðandi bæði út móti gøtuni og aftantil við karnappum og altanum.
Tilfar og fríðkan skal verða týðandi partur av ætlanini og skal føroyskt tilfar síggjast aftur í byggingini. Hetta kann gerast við flagtekju og veggjum, partvíst klæddum við gróti og skifir ella timbri. Nærumráðið kring bygningarnar verður lagt við føroyskum brotflísum og koyrivegir og parkering við asfalt.
Har mett verður rætt at verða, skal verða møguligt at innkorporera (samanbyggja) verandi bygging við komandi.
Bygging av blívandi virði eigur ikki at verða niðurrivin (meting av hesum at gera av kønum fólki).
Afturat hesum eigur at verða plantað trø og runnar hóskandi til byggingina og gøtuna. Eisini eigur atlit at verða tikið til verandi planting, hendan kann tó verða flutt samsvarandi nýggju byggingina.
Parkering í økinum og í miðbýnum sum heild
Baktil í økinum er brattlendi, har til ber at gera parkeringspláss í tveimum hæddum.
Til ber eisini at seta hol á her til bergholsparkering undir jørð. Bergholsparkering er væl bíligari enn at byggja parkeringshús. Bergholsparkering er parkering undir jørð á asfalti, men uttan stórvegis bygningskonstruktión.
Og so sleppur man frá at síggja hesar tómu lívleysu bygningarnar uttan sál millum onnur hús.
Hesin parkeringsháttur er ikki plásskrevjandi og loyvir á mest møguligan hátt varðveitslu av verandi húsum.
Bergholsparkering undir jørð á Frúutrøð kann rúma um 120 bilum fyribils ella eftir tørvi.
Onnur bergholsparkering kann gerast á hesum økjum í miðbýnum
Til tess at loysa parkeringstørvin í her:
- Við grótbrotið á Eystaru bryggju umleið 250 bilar fyribils ella eftir tørvi.
- Við grótbrotið á Skálatrøð umleið 180 bilar fyribils ella eftir tørvi.
- Við grótbrotið á Vestara kajøki 250 bilar fyribils ella eftir tørvi.
Býarkjarnin í nógvum býum verður skánaður við at koyra parkeringina undir jørð eins og her víst.
Sí eisini hjálagda tvørskurð í Frúðutrø og flatmynd yvir parkering í miðbýnum.
Okkurt hissini av lættara slagnum:
Navnið Frúutrøð kemur av, at kona Løbner, Anna Sofíða Kjelnes hjá bøkjaranum, átti jørðina – hon var jú fín frúa, gift við Løbner, hægsta manni Føroya – harav navnið Frúutrøð.
Albert Isfeld
Sí tekningar niðanfyri
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
► Sáttmáli 2017 til prentingar á Føroyskum
► Wage Agreement - The Faroese Engineers´ Union 2017
§1. Sáttmálafevnd
Hesin sáttmáli er bert galdandi fyri limir í Maskinmeistarafelagnum og Reiðarafelagnum fyri Farmaskip.
§ 2. Starvsetan og uppsøgn
Stk. 1. Starvsavtala verður givin sambært løgtingslóg um skyldu arbeiðsgevaranna at gera skrivliga avtalu við sjófólk um setanartreytir.
Stk. 2. Uppsagnarfreistin frá reiðara er 1 mánaður til tann seinasta í einum mánaða í fyrstu 6 mánaða starvstíð, og 3 mánaða uppsøgn til seinast í einum mánaði eftir 6 mánaða starvstíð. Uppsagnartíðin verður longd við 1 mánaði fyri hvørt 3. starvsárið, tó longst í 6 mánaðir.
Uppsøgn frá maskinmeistara/motorpassara skal gevast við 1. mánaða freist til seinast í einum mánaða.
Samsýningin í § 41 í lóg um sjómenn kann mótroknast hesi uppsagnartíð.
Stk. 3. Heldur uppsagdi ikki uppsagnartíðina, skal viðkomandi rinda reiðarínum gjald svarandi til løn helvtina av uppsagnartíðini.
Stk 4. Verður maskinmeistari uppsagdur av reiðarínum uttanlanda, rindar reiðaríið heimferðina.
Um uppsagnarfreistin er úti, áðrenn hann kemur heim, eigur hann hýru til tann dagin, hann er heima. Hetta er ikki galdandi, um hann er uppsagdur, tí hann hevur mishildið tænastuavtaluna.
Stk. 5. Tá uppsøgn er grundað á uppløgu, steðg orsakað av dokking, umvæling ella tílíkt, byrjar uppsagnarfreistin fyri maskinmeistara, ið hevur verið meira enn 1 ár í reiðarínum, ikki fyrr enn skipið ella maskinmeistarin er heimkomin.
Stk. 6. Um maskinmeistari, eftir boðum frá reiðarínum, skiftir til annað skip, sum er í lægri lønarklassa, áðrenn hann hevur verið heima í frítíð, skal hann hava ta hýru, hann hevði, áðrenn hann skifti. Skiftir hann uttanlanda, er §7 í sjólógini galdandi, ið sigur, at maskin-meistari skal ikki vera yvir 6 mánaðir heimanifrá. Skiftir maskinmeistari, eftir at hann hevur sagt upp, má tað ikki økja uppsagnartíðina.
Stk. 7. Fyri ein maskinmeistara, ið er heima og sigur upp, áðrenn hann skal mynstra á aftur, steðgar starvstíðin og við tí rætturin til hýru, tá frítíðin, hann hevur til góðar, er greidd, um so er, at tað ikki ber reiðarínum til at fáa hann umborð á eitt av hinum skipunum í reiðarínum innanfyri restina av tí í stk. 2 ásettu uppsagnarfreist.
Stk. 8. Um so er, at tað sum er nevnt í stk. 5 og 6 hevur við sær ferðaútreiðslur til og av skipi, rindar reiðaríið hesar útreiðslur.
Stk. 9. Støðug uppsøgn, tað er uppsøgn, ið verður endurtikin 3. hvønn mánað, ella hvønn mánað, er ógyldug.
Stk. 10. Hevur maskinmeistari verið í reiðarínum í meira enn ½ ár, kann viðkomandi eftir avtalu við reiðaran hava makan við umborð í í mesta lagi 3 mánaðir um árið.
Stk. 11. Verður makin umborð í meira enn 3 mánaðir, verður kostpeningur goldin til skipið. Flutningsútreiðslur, ábyrgd og trygging eru reiðarínum óviðkomandi.
Stk. 12. Omanfyri nevnda er tó treytað av, at umstøðurnar umborð gera hetta gjørligt, og at skipið ikki er í vinnu, sum treytar serligar førleikar til tey, sum eru við skipinum.
Stk. 13. Sum frystiskip verða roknað øll skip, sum hava frystilast størri enn 1000 m³.
Stk. 14. Bert avspáking, vunnin seinastu útmynstring, kann mótroknast uppsagnartíðina. Avspáking vunnin í uppsagnartíðini er partur av uppsagnartíðini frá reiðara. Avspáking vunnin áðrenn uppsøgnina telur ikki við í uppsagnartíðina frá manning..
§ 3. Hýra
Stk. 1. Í førstu mánaðarhýruni er íroknað viðbót fyri eina arbeiðstíð, ið er 11 tímar um samdøgrið. Vanlig mattíð er íroknað arbeiðstíðina, tá tað ikki verður gingið vakt.
Stk. 2. Fyri arbeiði, sum maskinmeistari arbeiðir yvir 11 tímar í einum samdøgri, verður úrtíðarlønin roknað sum mánaðarlønin/173 + 15%.
Stk. 3. Forvunnin yvirtíð kann í samráð við reiðaríið umroknast til frítíð soleiðis:
2/3x8 yvirtímar = 8 vanligar tímar = 1 frídag.
Stk. 4. Sáttmálahýran hækkar við 2,2 % tann 01.03.2017 og við 2,3% tann 01.03.2018.
Lønartalvan er at síggja í fylgiskjalinum til henda sáttmála, og er at meta sum partur av hesum sáttmála.
Stk. 5. Yvirtíðarskipanin er tó ikki galdandi fyri maskinstjórar.
Stk. 6. Avloysing: Tá maskinmeistari virkar í hægri starvi, skal hann verða løntur við tí hýru og frítíð, ið svarar til starvið.
Stk. 7. Tá skift verður frá einum skipi til annað, fáa maskinmeistarar hýru í bíðitíðini.
Stk. 8. Maskinfólkið hevur rætt til at fáa hýruna útgoldnað í seinasta lagi tann 1. í mánaðinum aftaná, at hon er vunnin.
Verður hon goldin aftaná tann 10., skulu 1,5% leggjast afturat, annars 1,5% fyri hvønn mánað, resthýran ikki er goldin.
Stk 9. Maskinmanningin verður lønt eftir hjáløgdu lønartalvu.
Stk. 10. Fyri sigling í bólki 1 og 2 verða latnar til einameistarar hesar mánaðarligu viðbøtur ístaðin fyri yvirtíð:
1. mars 2017
1. mars 2018
Viðbøturnar hækka framyvir við sama % stigi sum lønartalvan.
Stk. 11. Maskinmanningin hevur rætt til frítíðarískoyti, sambært § 11, stk. 1 í galdandi løgtingslóg um frítíð við løn, nr. 30 frá 7. apríl 1986 við seinni broytingum.
§ 4. Eftirlønartrygging
Reiðaríið flytir vegna manningin 9 % til eina av báðum pørtum góðkenda eftirlønarskipan. Eftir 1. mars 2018 verður eftirlønin 10%.
Eftirlønargevandi er grundhýran sambært lønartalvuni umframt tær viðbøtur, sum eru nevndar í §2, stk. 3 í sersáttmálanum fyri frálandavinnu (Multi purpose standby, supply- og ankarhandler vessels).
Eftirlønin verður flutt samstundis sum lønin verður goldin.
§ 5. Frítíð
Stk. 1. Fyri hvørjar 30 dagar umborð fær maskinmanningin 30 dagar frí við fullari hýru. Íroknað hesum frídøgum er frítíð sambært galdandi løgtingslóg um frítíð nr. 30 frá 7 apríl við seinni broytingum.
Stk. 2. í samband við avvikling av frítíð hava maskinmeistarar rætt til, at halda minst 25 samanhangandi frídagar pr. 30 dagar umborð, áðrenn útmynstring. Restin kann avroknast til útgjaldingar sambært galdandi sáttmála.
Stk. 3. Frídagar verða avgreiddir, sunnu- og halgidagar íroknaðir.
Stk. 4. Maður, sum hevur verið samanhangandi í tænastu 3 mánaðir í sama reiðaríi og ikki hevur verið heima í Føroyum í hesum tíðarskeiði og ynskir at halda frí í Føroyum, eigur heimferðina goldnað av reiðarínum.
Stk. 5. Reiðaríið verður at leggja frítíðina tilrættis soleiðis, at eftir 10 vikur útmynstring eigur viðkomandi fría ferð og frí eftir stk. 1 við somu føstu mánaðarløn, sum undir útmynstring.
Verður skift týttari, verður tað uttan kostnað fyri reiðaríið.
Ikki avgreiddir frídagar kunnu goymast til seinni avspasering eftir galdandi sáttmála. Uppspard frítíð kann útgjaldast, um maskinmanningin og reiðarí eru samd um hetta.
Avtala kann gerast millum reiðarí og maskinmanning um, at upp til 10 dagar kunnu mótroknast komandi frídøgum, um menn ikki eru slopnir avstað aftur til tíðina.
Stk. 6. Ferðadagar útyvir 1 ferðadag telja sum 0-dagar. Tað vil siga, at løn verður goldin fyri dagin, men frídagur ikki upptjentur.
Stk. 7. Frítíðin kann eisini verða hildin undir uppløgu (arbeiðsloysi), um so er, at reiðaríið frammanundan hevur boðað frá hesum.
Stk. 8. Fyrsti frídagur er dagurin aftaná heimkomu til heimland sjómansins, og seinasti frídagur er dagurin fyri, viðkomandi fer úr heimlandi sjómansins.
Stk. 9. Ferðaútreiðslur hjá avloysara rindar reiðaríið.
Stk. 10. Um frítíðin, sum er skipað sambært stk. 5 í hesi grein, verður broytt, skal reiðaríið boða maskinmeistara frá hesum uttan óbeyðugt drál.
Stk. 11. Maskinstjórar ganga ikki vakt, meðan skipið er í havn, um maskinmanningin er tveir manns ella fleiri umframt maskinstjóran.
Stk. 12. Fyri útmynstring longri enn 10 vikur verður latið 1/3 frídag pr. dag fyrstu 14 dagarnar og 2/3 frídag pr. dag fyri eftirfylgjandi dagar.
§ 6. Sjúka og vanlukkutilburðir
Stk. 1. Í mun til avmynstring vegna sjúku ella vanlukku verður víst til lóg um starvsviðurskifti hjá sjófólki.
Stk. 2. Eftirsituløn: Um maður doyr, meðan hann er í starvi, eiga kona ella børn undir 18 ár, sum hann hevur skyldu at uppihalda, rætt til eftirsituløn í upp til 3 mánaðir. Hevur hann verið í reiðarínum í fimm ár sum yvirmaður, hava tey rætt til upp til 4 mánaðir. Uppspard frítíð verður at rokna sum verandi umframt omanfyri nevnda.
§ 7. Vanligar viðtøkur
Stk. 1. Við skipum, ið hava meir enn 1 maskinmeistara, verða teir nevndir við hesum heiti:
Maskinstjóri
1. maskinmeistari
2. maskinmeistari
3. maskinmeistari o.s.fr.
Junior- maskinmeistari
Skipselektrikari
Stk. 2. Rokkið maskinmeistaraprógv gevur viðkomandi rætt til at mynstra sum juniormaskinmeistari.
Stk. 3. Um so er, at tað eru færri maskinmeistarar enn tað, ið lógin ásetur, ella um maskinmeistari fellur frá á túrinum, verður hýran hjá tí írestaða lutað sambært sjómanslógini § 23.
Stk. 4. Hýran hjá tí írestandi maskinmeistara verður lutað millum hinar, meðan sjóvaktin gongur .
Stk. 5. Reiðaríið heldur koyggjuklæðir og handklæðir. Á koyggjum verður skift 14. hvønn dag og handklæðir hvørja viku.
Stk. 6. Tá ið arbeitt verður til midnátt ella út á náttina, eiga teir, ið arbeiða, rætt til eyka máltíð á midnátt, smyrjubreyð og kaffi. Hetta skal verða umbiðið so vítt gjørligt áðrenn kl. 18.00.
Stk. 7. Reiðaríið skal syrgja fyri, at messa, kømur o.t. verður hildið reint, um manning er til tess.
§ 8. Kostpeningur
Stk. 1. Meðan skipið er heima og kostur ikki fæst, í tænastu umborð verður goldið 110 kr. fyri hvønn dag.
Í tænastu heimanifrá verða, tá kostur ikki fæst, almennu dagpengasatsirnir fyri tænastuferðir til Danmarkar brúktir, í løtuni 360 kr
Stk. 2. Um kravt verður, at maskinmeistari skal arbeiða ella hava eftirlit umborð og ikki er ámynstraður, meðan skipið er heimanífrá, skal reiðaríið gjalda allar útreiðslur í samband við vist og uppihald í samráð við viðkomandi maskinmeistara.
Um eingin onnur avtala fyriliggur, eru somu reglur viðv. arbeiðstíð, løn og frítíð galdandi sum fyri útmynstring.
§ 9. Limagjald
Stk. 1. Reiðaríið rindar vegna maskinmanningina til Maskinmeistarafelagið í limagjaldi tann til eina og hvørja tíð galdandi % sats, í løtuni 1% av allari útgoldnari løn.
Stk. 2. Partarnir eru samdir um, at teir hava felags áhuga í, at sjómenn og reiðarar eru skipaðir í ávíkavist fakfelag og reiðarafelag.
Partarnir skulu eftir tørvi kunna um fyrimunirnar við at vera við í felagsskapi. Eisini skulu partarnir virka fyri at tryggja, at sáttmálin verður hildin.
§ 10. Trygging
Stk. 1. Tá reiðaríið rindar fyri ferðing hjá maskinmanning, skal tað eisini rinda trygging av ferðagósi.
Stk. 2. Við skipbrot ella annan skaða, t.d. eldsbruna, rindar trygging reiðarans fyri mistar ognir samb. sjómanslógini § 42 stk. 1.
§ 11. Fyllskapur
Stk. 1. Nýtsla av rúsevnum í arbeiði og undir ferðing til skipið kann hava við sær burturvísing.
§ 12. Eftirútbúgvingar og skeiðvirksemi
Stk. 1. Maskinmeistarar hava skyldu til, eftir boðum frá reiðarínum í álmanakkaárinum at nýta upp til 5 dagar av frídøgunum til skeið-virksemi. Allir frídagar, sum vera nýttir umframt hesar geva rætt til ein frídag. Hevur reiðaríið ikki boðað frá áðrenn 1. desember, ber ikki til at taka av frídøgunum til skeið í viðkomandi álmanakkaári.
Stk. 2. Eftirlit í sambandi við nýbygging, fundir við reiðaríið og tílíkt virksemi, sum ikki beinleiðis kann kallast skeið/útbúgving, kemur ikki undir hesa reglu.
Stk. 3. Hevur maskinmeistari við árslok ikki biðið reiðaríið um at sleppa at nýta møguligar avlopsdagar (av teimum 5) til viðkomandi útbúgvingarendamál næsta álmanakkaár, detta hesir avlopsdagar burtur sum skeiðdagar, men varðveitast sum frídagar.
Stk. 4. Maskinmeistari avtalar við reiðaríið um teir í stk. 3 nevndu avlopsdagar, og skulu teir nýtast áðrenn árslok næsta álmanakkaár.
Stk. 5. Reiðaríið rindar skeiðgjald. Reiðaríið rindar eisini ferða- og vistarhaldsútreiðslur, annaðhvørt eftir avtalu, ella eftir rokning.
Stk. 6. Vil reiðaríið hava maskinmeistarar á skeið longur enn 5 dagar, galda hesar reglur:
• Varar skeiðið longur enn eina viku skulu leygardagar og sunnudagar ikki nýtast av frídøgunum.
• Varar skeiðið longur enn 4 samanhangandi vikur, og tað eftir hetta verða skeið 4 teir fyrstu dagarnar í vikuni, so verður 5. dagurin í vikuni ikki tikin av frídøgunum.
§ 13. Skipan fyri skipsyvirmenn uttan neyðuga siglingstíð
Skipsyvirmenn uttan neyðuga siglingstíð eru sum meginregla fevndir av høvuðsáttmálanum, tó við teimum ásetingum, sum her eru tilskilaðar.
Stk. 1. Útmynstringarskipanin er 2-1, soleiðis at skilja, at fyri hvørjar 30 dagar umborð fáa skipsyvirmenn eftir hesi skipan 15 frídagar. Onnur skipan kann verða nýtt, um partarnir eru samdir um hetta.
Stk. 2. Reiðaríið verður at leggja frítíðina til rættis soleiðis, at eftir 3 mánaða útmynstring eigur viðkomandi fría ferð og frí eftir stk. 1 við somu føstu mánaðarløn, sum undir útmynstring.
Verður skift týttari, verður tað uttan kostnað fyri reiðaríið.
Stk. 3. Lønin er ásett í lønartalvuni við 2-1 skipan. Um onnur skipan verður avtalað, eigur lønin at vera tillagað samsvarandi hesari. Upphæddin hækkar framyvir við sama %-stigi sum lønartalvan.
Stk. 4. Uppsagnartíðin fyri tey, sum eru sett sambært hesi grein, er 1 mánaði frá reiðaríi og ½ mánaði frá yvirmanninum.
Stk. 5. Skipsyvirmaðurin hevur rætt til at fáa frálæru í øllum viðkomandi skipanum umborð, og áleggur tað reiðarínum at bera so í bandi, at hetta kann lata seg gera.
Stk. 6. Setanin og ásetingarnar í hesi grein eru bert galdandi í tíðarskeiðnum til yvirmaðurin hevur siglt sær fyrsta vinnubrævið til, ávíkavist STCW III/2 fyri maskinmeistarar og STCW II/2 fyri stýrimenn. Um viðkomandi heldur fram í starvi eftir hetta, er hetta at meta sum nýggj setan, har sáttmálaviðurskiftini og lønin verða sambært vanligu ásetingunum í høvuðssáttmálanum.
§ 14. SIT-næmingar
Reiðarafelagið er við í eini skipan, har SIT-næmingar kunnu fáa starvsvenjing umborð á farmaskipum. Hetta verður sett í verk, tá myndugleikarnir hava gjørt neyðugar skipanir fyri slíkari starvsvenju.
§ 15
Feløgini viðurkenna tað samfelagsgagnliga í, at praktikantar kunnu vera partur av manningini, treytað av, at hetta ikki ávirkar fasta manningartalið.
§ 16. Arbeiðsklæðir
Reiðaríið keypir arbeiðsklæðir til maskinmeistarar.
§ 17. Farloyvi
Maskinmeistari kann fáa farloyvi, tá tað ikki stríðir ímóti áhugamálum hjá reiðarínum.
Um farloyvi verður givið í sambandi við útbúgving, íð tænir áhugamálum hjá reiðarí-num, kann avtala gerast um frí við niðursettari løn. Farloyvi kann verða givið 1 ár í senn.
§ 18. Maskinstjórar
Maskinstjórar kunnu verða undantiknir frá hesum sáttmála, um partarnir eru samdir um hetta og treytað av, at teir sjálvir vátta hetta fyri Maskinmeistarafelagnum.
§ 19.Sersáttmálar
Stk. 1. Maskinmeistarafelagið og Reiðarafelagið fyri Farmaskip eru samd um, at
maskinmeistarar kunnu gera sersáttmála beinleiðis við reiðaríið.
Stk. 2. Treytin fyri einum slíkum sersáttmála er:
a) At grundreglurnar eru tær somu sum í høvuðssáttmálanum
b) At avtalan, ið verður gjørd, samanlagt ikki er verri enn høvuðssáttmálin
c) At hóast limirnir hava sersáttmála, at teir tó hava skyldu til at rinda tað til eina og hvørja tíð
galdandi limagjald til Maskinmeistarafelagið.
d) At uppsøgn av avtaluni fylgir høvuðssáttmálanum
e) Har eginavtalur eru gjørdar eru gjørdar ímillum sjófólk og reiðarí, verður henda tikin upp tey ár, kollektivur sáttmálasamráðingar annars eru. Miðað verður ímóti, at hon verður tikin upp innan 6 mánaðir eftir, at kollektivu sáttmálasamráðingar er loknar.
Umframt dagføring av sjálvari eginavtaluni, skal samrøðan innihalda eina meting av førleikunum hjá sjófólkinum og framtíðar menningarmøguleikar. Tá talan er um sjófólk eldri enn 60 ár verða eisini møguligar tillagingar í setingarviðueskiftunum viðgjørdar.
f) Um sjófólk ynskja at ráðføra seg við yrkisfelag sítt, um avtaluna ella broytingar í henni, skulu tey hava høvi til tess. Yrkisfelagið hevur tagnaðarskyldu um øll viðurskifti í avtaluni
§ 20. Seming og tulking av sáttmálanum
Stk. 1. Er sáttmálin uppsagdur, og partarnir ikki koma ásamt, ella annar parturin ber seg undan samráðingum, verður víst til semingslógina (lóg nr. 39, frá 13. mai 2013).
Stk. 2. Ivaspurningar um tulking av sáttmálanum verða at leggja fyri Fasta Gerðarrættin.
§ 21. Gildi sáttmálans
Stk. 1. Hesin sáttmáli broytir ikki verandi lønaravtalur, um tær eru betur enn hesin sáttmáli ásetur.
Stk. 2. Hesin sáttmáli kemur í gildi 1. mars 2017, og kann sigast upp av báðum pørtum við 3 mánaða skrivligari uppsøgn at fara úr gildi til ein 1. mars, tó í fyrsta lagi 1. mars 2019.
Tórshavn tann 20. februar 2017


text:
Undir yvirskriftini Tey eru tey, ið flyta stik á lívsleiðini boðar forlagið Sprotin frá nýggjari bókaútgávu hóskvøldið, nú leikstjórin Eyðun Johannessen verður 80 ár leygardagin hin 28. apríl. Omanfyri havi eg avmyndað Eyðun í Reinsarínum fyrsta sunnudag í advent í fjør, dagin eftir at Carl Johan Jensen fylti 60, og sama forlag legði fram nýggjastu bókina Sær, ein fuglabók av gloymsku. Tveir dagar undan føðingardegnum hjá Eyðuni, hóskvøldið tann 26. apríl kl 21, verður nýggja bókin, sum hevur fingið heitið Míni leikapetti, løgd fram í Reinsarínum í Tórsgøtu í Havn. Ikki er ringt at gita, hvat fyrsta orðið er í kapitlinum Reyða húsið, sum kann lesast her. Giti nú. Livandi permuna eigur Tórbjørn Olsen.
Eyðun var ein av trimum hugsjónarmonnum, sum í 1962 stovnaðu Filmsfelagið í nýbygda biografinum Havnar Bio. Hinir báðir vóru Erling Simonsen og Fraser Eysturoy. Undan stovnandi aðalfundinum høvdu teir sent eitt bræv til "100 borgarar í Havn" um at skipa fyri listaliga áhugaverdum filmssýningum í býnum. Tað sæst á teimum báðum fyrstu síðunum í gerðabók felagsins.
Forlagið Sprotin sigur í tíðindaskrivi í dag, at tey nú leggja fram eina bók, sum í brotum lýsir lívið hjá manninum, ið legði lunnar undir nýggjan føroyskan sjónleik. Forlagið sigur eisini, at nýggja bókin Míni leikapetti er fyrsta føroyska sjónleikarasøgan í brotum. - Hesir báðir tættir hanga saman sum krókur og lykkja, so væl bregdaðir saman, at tú fært valla tosa um annan uttan eisini at tosa um hin, sigur forlagið, sum endar við at spyrja: - Tá ið tikið verður samanum, hevur so hesin spegilin, ið Eyðun saman við øðrum setti upp fyri okkum fyri hálvari øld síðan, verið við til at broyta nakað? Hevur hann rúmkað okkum samfelagið? Hevur hann fingið okkum at pilka onkran fordómin niður? Óneyðugt at siga, ætlar Sprotin at varpa ljós á hetta hendingaríka lívið við samrøðum, upplestri, kvøðum, sangi og tónleiki hóskvøldið tann 26. april kl. 21 í Reinsarínum í Havn, har eisini henda myndin niðanfyri varð tikin 3. desember í fjør. Uppá forhond fari eg longu nú at ynskja Eyðuni til lukku, og takka fyri manga góða løtu.


text:
Vælkomin á nýggju heimasíðuna hjá Róðrarfelagnum Knørri. Eina nýggja byrjan, har vit hava rist tann gamla bommposan og skapt eitt heilt annað konsept innan føroyskar róðrarheimasíður.
Her eru bátarnir settir fremst, og tíðindaparturin er niðurdempaður. Nýtt er eisini, at henda síða hevur ongan vert, sum skrivar søgur og tekur myndir fyri okkum. Nú leggja vit sjálv út tilfar, tá vit hava okkurt at fortelja. Soleiðis gera vit síðuna til okkara neyst á netinum.
Tað er lætt at leggja út. Stovna ein brúkara, so er klárt.
Stigtakari til síðuna er Sjúrður Gullbein. Stuðulsfelagið Knørrur hevur stuðlað fíggjarliga.
Gerið so væl.


text:
Joachim Massanek er týskur rithøvundur, føddur 1. september 1960.
Hann er serliga kendur av bókarøðini: Teir villu fótbóltsjassarnir.
Higartil eru 17 bøkur komnar út í røðini, og fýra filmar eru gjørdir, grundaðir á ymsar bøkur. Haraftrat fáast teknirøðir, kortspøl og telduspøl við villu fótbóltsjassunum sum fyrimynd.
Útgávur:
2005 Teir villu fótbóltsjassarnir. Leon superdribblarin
2006 Teir villu fótbóltsjassarnir. Felix hvirluvindurin
2007 Teir villu fótbóltsjassarnir. Vanessa hin villa
Heimasíða:


text:
Byrjunarpakki
Frágreiðing um pakkan:
Í pakkanum er:
Um barnavognin: Trille Fix Standard barnavognurin hevur eitt stórt liggimát á 95 cm. Klæði er impregnerað, tað merkir at vognurin er vind og vatntættur.
Vognurin hevur 14" lufthjól við kúlulegum. Stellið er gjørt av lættvektstálið, hevur 2 bremsur, ergonomiskt stýr sum kann stillast.
Trille Fix Standard er ein góður danskur standard barnavognur. Ramman, sum stuðlar undir barnavognskassan ger vognin eyka støðugan.
Barnavognurin er testaður til trygdarbólk A hjá Forbrugerlaboratoriet.
Samanklappa stell: 90x72x40 cm
Vekt stell: 9 kg
Vekt barnavognskassi: 6,9 kg
Viðmælti aldur: 0 - 3 år


text:
Tá eg tórskvøldið hugdi eftir sendingini, “Gud signi Føroyar”, ið mest snúi seg um Zarepta, má eg viðganga, at eg siti eftir við sorg í hjarta mínum.
Sjálvur havi eg notið ómetaliga nógv gott av legunum, sum byrjaðu við Áir í 1965, og fluttu til Vatnsoyrar í 1967. Seinni havi eg hjálpt til á legunum til eg í 1988 kom í leiðsluna, sum eg var í í 25 ár, til í 2013.
Og, eg spyrji meg sjálvan, sum sendingin gav úttrykk fyri, um tað veruliga er so, at vit hava forskrekt mong børn. Er tað veruliga so, sum sendingin mest snúi seg um, at hetta arbeiði leggur áherðslu á ein boðskap, sum bert elvir til ótta og sálarkvøl! Er veruliga so lítið gott í hesum arbeiði, sum eg, saman við mongum øðrum, hava lagt míni bestu ár í?
Vegleiðingar til leiðarar og starvsfólk!
Ynski mítt er at gera nakrar viðmerkingar til sendingina, men skal eg fyrst greiða frá leguarbeiðinum, sum mong okkara hava lagt okkum eftir at útinna samvitskufult og á ein kærleiksfullan hátt.
Tíðliga hava legurnar havt stuttar vegleiðingar og endamálsorðingar, fyri at tey, ið komu á legu, skuldu hava eina góða uppliving.
Síðan, sum arbeiðið vaks, fóru vit í holt við at skriva fleiri nágreiniligari vegleiðingar til leiðarar og starvsfólk, og var hetta fyrst í 90-unum. Hesar verða lisnar saman við áðurnevndu við hvørja legubyrjan, fyri at vísa á rættan atburð og framferðarhátt mótvegis børnum og ungum.
Eisini eru gjørd andaksheftir, sum leiðararnir brúka til morgun- og kvøld andaktirnar, alt fyri at hjálpa leiðarunum, tá teir læra børnini og tey ungu.
Endamálið við legunum í Zarepta.
Tað man ikki vera nakað ivamál fyri nakran føroying, hvat ið er endamálið við legunum, sum vit eisini síggja á heimasíðuni hjá Zarepta:
Høvuðsendamálið við barna- og ungdómslegunum er at vinna børn og ung fyri Kristus og at læra tey Orð Guds.
Dentur verður eisini lagdur á at leggja støði undir ymiskar dagligar lívsmeginreglur, sum at vera ásettum reglum lýðin, at fremja siðiliga atferð og at virða náttúru-, mentanar- og tjóðskaparvirði.
Eisini ynskja vit at geva børnunum og teimum ungu eina góða uppliving saman í einum tryggum umhvørvi við spæli og fjørbroyttum frítíðarítrivi.
Vegleiðingar.
Hóast tað negativa, sum kom fram í sendingini tórskvøldið, so er tó endamál okkara at vísa børnum og ungum á kærleika Guds soleiðis, at tey kunnu koma at kenna Hann, sum elskaði tey og gav Seg sjálvan fyri tey.
Hetta verða støðugt bæði leiðarar og starvsfólk mint á at gera við virðing fyri barninum, sum hetta brot úr vegleiðingini eisini vísir á:
Farið varisliga við viðkvomu barnasálunum, sum tykkum eru litnar í hendur. – Kensluliga eru børn løtt at ávirka og at ræða.
Verið umhugsin, hvussu tit tosa við barnið um frelsuna. Tað er umráðandi, at tit á ein einfaldan hátt greiða frá øllum tí grundleggjandi frelsuni viðvíkjandi, soleiðis, at barnið sjálvt skilir, at tí tørvar at verða frelst.
Leggið áherðslu á kærleika Kristusar og tað himmalska soleiðis, at tey fara at leingast eftir at kenna Kristus sum Frelsara sín.
Vit eiga ikki at krógva burtur, at tað er eitt stað, sum vit mugu verða frelst frá. – Tó mugu vit ikki trýsta barnið, hvørki við ógvisligum orðum um fortapilsið ella við ræðandi frásøgnum.
Gleði og ótti!
Vit vita, at tað eru mong, ið eru farin signaði og glað aftur av legunum. Tey høvdu ein góðan leiðara, sum kærleiksfult greiddi teimum frá kærleika Guds og sum gjørdi, at tey upplivdu tryggleika á leguni.
At eingin slíkur slapp fram at í sendingi, undrar meg! – Spurningurin er, hvussu góður journalistikkur, ið tað er, bert at taka tað fram, sum ikki eydnaðist so væl!
Men, tað er eisini ein veruleiki, sum sendingin legði so stóra áherðslu á, at nøkur eru farin óttafull aftur av legunum.
Hóast vit í einum slíkum arbeiði royna at minna á, hvussu vit eiga at fara at mótvegis børnunum, so er tað tó soleiðis, har menniskju eru, at mistøk verða gjørd. Onkur er farin um mark við at nýta ógvislig orð. Onkur er farin inn á evnir, ið ikki hóska at viðgera saman við yngru børnunum.
Men, tað er júst hetta, ið vit leggja okkum eftir at forða fyri. – Og, tá vit eru blivin varðug við, at onkur er farin um hetta mark, hava vit altíð viðgjørt tað í størsta álvara.
Og, eg vil, eftir at eg í mong ár var í leiðslu í Zarepta, biðja inniliga um umbering í teimum førunum, har leiðarar og onnur ikki hava vandað sær um, hvussu tey hava tosað við børnini.
Ymiskir aldrar.
Tað hevur nógv at siga, sum tað eisini kom fram í Degi og Viku fríggjakvøldið, hvussu vit tosa við teir ymisku aldrarnar. Arbeiði í Zarepta spennir heilt frá børnum og til vaksin fólk.
Munur er á einum 8-10 ára gomlum barni og einum 14-16 ára gomlum unglinga. Vit kunnu ikki altíð brúka somu orð og myndir, men eiga at taka hædd fyri, sum vit nevna í vegleiðingunum, at børn og ung eru viðkvom.
Vit eiga altíð at tosa varðisliga og kærleiksfult við børnini og tey ungu. At royna at ræða nakran til eina avgerð við at vera ógvisligur, er ongantíð rætt.
Vit mugu minnast til, sum vit lesa í Bíbliuni (1. Kor. 3), at okkara uppgáva er at sáa Orð Guds, og at tað síðan er upp til Gud at geva Orðinum vøkstur.
Trupuleikar á 10 ára legu.
Vit hoyrdu um 10 ára gamlan son, sum bleiv so ræddur. Eg veit ikki, um mamman, sum var við í sendingini, tosaði við leiðsluna um tað, ið sonurin var úti fyri. Men, um illu andarnir veruliga blivu útpenslaðir soleiðis, so átti leiðslan at fingið hetta at vita, so hon kundi rættleitt leiðaran.
So var ein eldri kvinna nevnd, sum av talarapallinum skuldi hava sagt, at: “hon fyrr um dagin hevði staðið og hugt út yvir alla fjøldina av spælandi børnum á spæliplássinum og at hon bleiv so kedd tá hon sá tey av tí, at hon visti, at nógv av teimum komu ikki til Himmals, men fóru direkta í Helviti”. – Eg má siga, at tað undrar meg, um hetta var júst so! Eg fái meg illa at trúgva, at hon hevur málborið seg soleiðis, og kundi eg tí hugsað mær at fingið at vita, hvør hon var, so eg kundi spurt hana um hetta.
Sálarligur ágangur!
Tað er ongantíð rætt at hótta nakran at venda við til Harran, og hetta leggja vit áherðslu á í Zarepta.
Føroyingasøga sigur okkum, at Sigmundur Brestison nýtti slíka skeiva framferð ímóti Tróndi í Gøtu. Hann hótti hann enntá við lívinum, um hann ikki læt seg doypa.
Eisini hava mong sonn kristin, ið ynsktu at fylgja læruni í Bíbliuni um m.a. dóp av trúgvandi, í øldir útstaðið ræðuligar atsóknir frá teimum etableraðu kirkjunum. Hesi vóru atsøkt og enntá dripin av tí, at tey ikki vildu boyggja seg fyri læruni hjá ávikavist tí katólsku og tí Luthersku kirkjuni. Og børnini vóru mangan tikin frá foreldrunum og tvangsdoypt.
Slík framferð er fremmand fyri boðskapinum, sum vit finna í evangeliinum.
Í Zarepta leggja vit okkum eftir at kunngera kærleika Guds í Kristusi fyri børnunum og ynskja vit ikki at trýsta nakran til nakað.
Ógvusliga hóttanin!
Eg má persónliga siga, at ógvusligi málbururin hjá Sjúrði Skaale um dreingirnar, um teir ikki trúðu Bíbliuni, at: “so skuldu teir brennast í Helviti altíð”, er fullkomiliga fremmandur fyri mær, tá eg hugsi um legurnar, sum byrjaði við Áir og hava hildið fram í Vatnsoyrum.
Sjálvur kom eg til persónliga trúgv á Harran Jesus sum 11 ára gamal. Eg minnist bert kærleika og hjartalag teirra, ið kunngjørdu okkum boðskapin um Jesus, sum kom til jarðar og gav Sítt lív fyri okkum fyri at frelsa okkum.
Góðska og kærleiki Guds til mín í Kristusi, sum leiðarar og starvsfólk vístu mær á, gav mær hug at trúgva á Jesus.
Neyðugt at forskrekkja?
Tá parturin við miðaldarligu myndunum um illar andar og Helviti verður sett saman við úttalilsunum hjá leiðsluni í Zarepta, er niðurstøðan hjá Heina: “Við øðrum orðum tykist leiðslan á Zarepta at halda, at ágangandi boðskapurin um Himmal og Helviti, sum loypir ótta á børn og ung, er ein fastgrógvin partur av boðanini í Zarepta.”
Men, hetta tykist at vera ein manepulerandi niðurstøða! Mær tykir, at tá leiðslan í Zarepta úttalar seg, er tað meiri generelt um ótta og ikki í sambandi við 8-12 ára gomul børn.
Vit vita tó øll, at ótti onkuntíð kann vera gagnligur í lívsins viðurskiftum, av tí, at hann fær okkum at taka nøkur fyrilit, so at vit ikki koma til skaða.
Men, at hetta er framferðarhátturin mótvegis børnunum í Zarepta, kenni eg einki til.
Jú, sum áður nevnt, eru nøkur farin um mark, men at hetta er generelli framferðarhátturin í boðanini av evangeliinum fyri børnunum, er ein rong niðurstøða!
Indoktrinering.
Tá tað kemur til indoktrinering, kunnu vit altíð diskutera, hvat ið tað er. Í veruleikanum kunnu vit siga, at alt, ið verður lært í samkomum, kirkjum, skúlum og heima er eitt slag av indoktrinering.
Tí er tað sera álvarsamt, hvat vit læra okkara børn og ungu. Og, serliga álvarsamt er tað, ið foreldur og avvarandi leggja niður í børn síni.
At vera einum barni til ástoyt, er ómetaliga álvarsamt, sum Jesus eisini leggur áherðslu á, tá Hann sigur: “Tað var honum betri, at mylnusteinur varð hongdur um háls hansara, og hann varð kastaður í havið, enn at hann skuldi vera einum av hesum smáu til ástoyt.” (Lk. 17:2).
Ja, tað er ómetaliga álvarsamt at vera teimum smáu til ástoyt – og serliga við at forða teimum at koma til Jesus, so tey kunnu verða frelst!
Jóhannes 3:16-18.
Tá Jesus tosaði við Nikodemus, sum ikki var nakað barn, men ein væl lærdur maður, gav Hann okkum kendasta ørindið í Bíbliuni:
“Tí so elskaði Gud heimin, at Hann gav Son Sín, hin einborna, fyri at hvør tann, ið trýr á Hann, skal ikki fortapast, men hava ævigt lív.”
Boðskapurin í hesum ørindi er um kærleika Guds til okkara, har Sonur Guds læt lív, fyri at geva okkum ævigt lív. – Men, legg merki til, at ørindið eisini inniheldur tað, ið Jesus kom at frelsa okkum frá – fortapilsinum.
Legg síðan merki til, hvat ið ikki var endamálið við komu Jesusar og hvat ið var endamálið: “Ikki sendi Gud Son Sín í heimin, fyri at Hann skal døma heimin, men fyri at heimurin skal verða frelstur við Honum.”
Síðan vísir Jesus á, hvussu okkara persónliga støðutakan til Hann ávirkar framtíð okkara: “Tann, ið trýr á Hann, verður ikki dømdur; tann, ið ikki trýr, er longu dømdur, tí hann hevur ikki trúð á navn einborna Sonar Guds.”
At dómur er fyri framman, er nakað, ið Jesus talar um í øllum evangeliunum, og er hetta orsøkin til, at Hann kom til jarðar og gav lív Sítt – fyri at kunna bjarga okkum frá dóminum.
Signingar evangeliums!
Tað er ein veruleiki, at hin kristni boðskapurin hevur verið til stóra signing fyri heimspart okkara og fyri land okkara.
At tað ikki altíð hevur verið farið fram við vísdómi, er eisini rætt, men har ið boðskapurin um Jesus Kristus og Hann krossfestan vann fram, vóru fólkasløg lyft upp úr vesaldómi og vánaligum lívi.
Vit duga ikki at ímynda okkum, hvussu land okkara hevði sæð út, um hesin boðskapur ikki var komin til oyggjar okkara. Hann hevur havt eina ómetaliga góða ávirkan á øll øki í samfelagnum.
Kendi enski høvundurin og professarin, C. S. Lewis, sum upprunaliga var gudsavnoktari, men sum seinni gjørdist kristin, hevur sagt, at “tey, sum hava gjørt mest fyri hendan heim, eru tey, sum hava verið mest upptikin við hin komandi heim.”
Vónandi kemur hesin boðskapur um kærleika Guds í Kristusi framvegis at sermerkja land og fólk okkara!
Bøn mín og ynski er, at vit øll skulu duga betur og betur at bera góða boðskapin um Jesus Kristus og Hann krossfestan fram, í álvara og í kærleika – bæði fyri børnum og vaksnum!
John í Skemmuni.


text:
Føroyskir læknar hava framíhjárætt at søkja nýggju útbúgvingarstørvini í Føroyum
Eitt av týðandi tilmælunum í Menningarætlanini fyri sjúkrahúsverkið verður veruleiki, nú Landssjúkrahúsið hevur lýst leys fimm sonevnd KBU-størv til føroysk læknalesandi í Danmark at søkja.
Stóra broytingin er, at nú hava føroyingar framíhjárætt at søkja hesi størv. Áður var tað so, at føroyingar vóru saman við dønum í lutakasti um KBU plássini í Føroyum.
Tá Føroyar er eitt vælumtókt útbúgvingarstað, og stórur eftirspurningur er eftir at taka KBU-skeiðið í Føroyum, hevur tað havt ta avleiðing, at fleiri føroyingar ikki sluppu til Føroyar í KBU-starv, hóast tey ynsktu tað.
Tað hevur verið eitt ynski frá bæði Sirið Stenberg, landsstýriskvinnu og føroyska heilsuverkinum at broyta verandi skipan soleiðis, at teir føroyingar, sum hava lokið kandidatprógv í læknafrøði, fáa framíhjárætt at søkja tey umleið 10 KBU útbúgvingarstørvini, sum eru á Landssjúkrahúsinum um árið.
“Tað er sjón fyri søgn, at styrkja vit sambandið við føroyskar læknar tíðliga í teirra útbúgvingarskeiði, so økist møguleikin fyri, at hesi aftur fara at velja Føroyar í teirra yrkisleið. At føroyingar hava ein framíhjárætt at søkja hesi útbúgvingarstørv, er eftir mínum tykki avgerandi í arbeiðinum at fáa fleiri læknar at starvast í føroyska heilsuverkinum í framtíðini”, sigur Sirið Stenberg í viðmerking.
UM KBU-STØRV
KBU er stytting fyri Klinisk basisuddannelse, sum er fyrsta stigið frameftir á yrkisleiðini hjá útbúnum læknum. KBU svarar til tað, vit áður kallaðu turnus. Landssjúkrahúsið lýsir í løtuni eftir fimm KBU læknum til setan komandi vár. Umsøkjarar, sum hava tilknýtið til Føroyar ella duga føroyskt í skrift og talu, hava ein fyrimun.


text:
Salmiakk og Hedda
Bókadeild Føroya Lærarafelags
- Síður: 208
- Útgávuár: 2009
- Upprunamál: svenskt
- Innbinding: heft
- Rithøvundur: Moni Nilsson
- Myndir: Lisen Adbåge
- Týðari: Bergur Rasmussen
Salmiakk er fluttur til Stokkhólm, og í Stokkhólmi hevur hann hvørki Norðnes-ommuna, Spøka ella Clin-Clint-Henrik.
Heimlongsulin er sum eitt svart hol, heldur Salmiakk. Líka til Hedda kemur. Hedda, sum er djørv og elskar Salmiakk. Hedda, sum hoyrir illa, men sær so mikið nógv betur.
Og tá ið Spøki kemur aftur, verður lívið fult av nýggjum skemti og kúllagerðum. Tað einasta, sum ikki er gott, er, at Clint-Clint-Henrik enn er í Norðnesi. Okkurt má gerast fyri at bjarga honum, tað vita bæði Salmiakk, Hedda og Spøki. Tí tey vita, at tú aldri mást svíkja ein vin.


text:
Føroyskir sangtekstir
- Ja, handan fyri kulda, storm og skýggj,
- Ja, lív og kærleikur lið um lið
- Ja, sig honum takk
- Ja, vi elsker dette landet
- Jarðareygað
- Jarðarferð
- Javnt vit treingja til at biðja
- Jé vil elska
- Jeg er zigeuner
- Jeg Vil Mig Herren Love
- Jenis og lebbarnir
- Jens Jógvansson
- Jerúsalem, Guds halga stað
- Jerusalem, Guds nýggja stað
- Jerúsalem, tú gylti
- Jesu blóð
- Jesu dýrabara navn
- Jesu friður alt títt lív teg varði
- Jesu halga boð í minni
- Jesu lítla lamb eri eg
- Jesu navn tú við tær taki
- Jesu offur eina gevur
- Jesunavnið aldri bliknar
- Jesunavnið einans kann
- Jesus – navn yvir øllum
- Jesus – tú umbroytir meg
- Jesus á krossi í deyðan steig
- Jesus aftur kallar á teg, burturvilsta barn
- Jesus áleina teg frían kann gera
- Jesus av fíggindahond okkum vann
- Jesus bankar, kallar teg
- Jesus besta navnið er
- Jesus biður okkum lýsa
- Jesus doyði fyri teg
- Jesus eiga øll at kenna
- Jesus elskar ein og hvønn
- Jesus elskar meg, áh, ja, Bíblian mær sigur tað
- Jesus elskar smábørn
- Jesus er besti vinur barnanna
- Jesus er ein undurfullur vinur
- Jesus er her
- Jesus er mentur at frelsa
- Jesus er mín besti vinur
- Jesus er mín bróðir
- Jesus er mín Frelsari
- Jesus er mítt lív
- Jesus er tann besti vinur
- Jesus er tann stjørnan, ið kann lýsa
- Jesus er tann vinur góði, sum alt er vorðin mær
- Jesus er vár Hirði
- Jesus er við tínar dyr
- Jesus Escuan
- Jesus fagnar syndarum
- Jesus gav mær gleði, Jesus gav mær lív
- Jesus gevur kærleik
- Jesus gevur tær eitt nýtt lív
- Jesus góði, saman her
- Jesus góði, ver tú mín
- Jesus grætur, verðin lær
- Jesus hann lovar at vera hjá mær
- Jesus Hann sigur: Eg komi skjótt
- Jesus hann svíkur ei
- Jesus hevur djúpt í mítt hjarta
- Jesus hevur sett á borð
- Jesus hin sami er enn í dag
- Jesus hin sami er enn í dag
- Jesus í kærleika kallar á teg
- Jesus kæri, før tú meg
- Jesus kemur, Jesus kemur
- Jesus kom at doyggja fyri teg
- Jesus Kristus eg teg biði
- Jesus Kristus, vinur góði
- Jesus læt upp perluportrið
- Jesus leiðin er, hin eina leið
- Jesus lítur av Himli til tín
- Jesus lív mítt lívgað hevur
- Jesus livir, boðið ber
- Jesus livir, grøvin brast
- Jesus livir, Jesus livir
- Jesus loyst úr synd meg hevur
- Jesus mangan hevur kallað, sál, vend um til hann
- Jesus mær givið hevur barnakor hjá Sær
- Jesus meg elskar – undurfull náði
- Jesus meg elskar, tí gleðist eg
- Jesus meg hevur sett hvønn dag
- Jesus mildi, vís títt vald
- Jesus mín frelsa er
- Jesus mín, sum elskar meg
- Jesus mítt hjarta til eigindóm fái
- Jesus navn hans er
- Jesus neyð vára alla sá
- Jesus nú nevnir eymt títt navn
- Jesus nýtti fornan sið
- Jesus setir spurning
- Jesus sigur: Trúgv á meg
- Jesus skal fáa hægsta heiður
- Jesus skal leiða meg trygt gjøgnum lívið
- Jesus tær býður, hann rópar til tín
- Jesus tær býður: Kom til mín!
- Jesus teg bønar, hvat svarar tú
- Jesus til várt sálargagn
- Jesus tosar mangan um Sín Faðirs bústað
- Jesus um ævirnar Harri er
- Jesus varðveitir meg
- Jesus við Tær vil eg liva her
- Jesus vil fylgja tær
- Jesus vil leiða meg
- Jesus vil leiða meg trygt gjøgnum dalin
- Jesus, barnavinur, ver
- Jesus, bert hugsanin um teg
- Jesus, besti vinur ert tú
- Jesus, eg elski teg
- Jesus, eg komi nú
- Jesus, eg tær gevi mítt lív
- Jesus, eg vil geva tær
- Jesus, eg vil prísa, takka tær
- Jesus, eina hann vit boða
- Jesus, Guds Soni, prísa vil eg
- Jesus, halt mær við tín kross
- Jesus, hann biður meg skína
- Jesus, hann eina kundi frelsa
- Jesus, Hann er barnavinur
- Jesus, hann stendur í dómsins høll
- Jesus, Harri, loðsur ver
- Jesus, Harri, sum tú mátti bíða
- Jesus, heilagur og salvaður
- Jesus, hitt einasta
- Jesus, hjartans troyst og gleði
- Jesus, hví hekst tú á krossi?
- Jesus, Jesus, Jesus
- Jesus, kom inn
- Jesus, kom og hjá mær ver
- Jesus, kom og ver hjá mær
- Jesus, kongur mín og klettur
- Jesus, lat várt hjarta hvíla
- Jesus, mær rætt tína hjálpandi hond
- Jesus, mín bøn er, at eg kann sjá
- Jesus, mín Frelsari kæri
- Jesus, mín Frelsari, er mildur og eymur
- Jesus, mín gleði
- Jesus, mín Harri, í Betlehem lá
- Jesus, mín Harri, trygt leiða meg skal
- Jesus, mín vinur so góður
- Jesus, mítt hjarta flýtur yvir
- Jesus, mítt lív, Jesus, mín lyst og gleði
- Jesus, móti Tær eg rætti mínar hendur
- Jesus, sál mín hvílir, hvílir
- Jesus, sjálvur kom til mín
- Jesus, sum av Himli steig
- Jesus, takk fyri alt, sum eg lærdi
- Jesus, takk, at tú meg frelsti
- Jesus, takk, tú krossdeyðan leið
- Jesus, tín Frelsari, leið í tín stað
- Jesus, tíni sár og pína
- Jesus, tíni sár og pína
- Jesus, títt blóð, tín rættferð nú
- Jesus, tú á tíni øll
- Jesus, tú besti vinur mín!
- Jesus, tú ert meir enn alt hjá mær
- Jesus, tú ert meir enn silvur verdur
- Jesus, tú ert mín lækni
- Jesus, Tú ert sólin bjarta
- Jesus, tú Guds Lamb
- Jesus, tú mín gleði
- Jesus, Tú mín gleðikelda
- Jesus, Tú, sum blóð Títt hevur givið
- Jesus, tú, sum elskar meg
- Jesus, tú, sum elskar mína sál
- Jesus, Tú, sum meg trúfast ber
- Jesus, um teg vil eg syngja
- Jesus, undurfullur ert tú mær
- Jesus, ver við okkum nú
- Jesus, vinur mín tann besti
- Jesus, vit fegnast yvir sigurin
- Jesus, vit hálova tær
- Jesus, vit hyggja upp móti skýggjum
- Jesus! sól mín, fragd og friður
- Jesusi er signað at fylgja
- Jesusi tæna eg íðin vil her
- Jesuspápin
- Jetta
- Jóannesar táttur
- Jóhannes
- Jóhannes í andgletti einsamur stóð
- Jól eru í hondum
- Jól eru kærleiki og vón
- Jól eru nær
- Jól for fanin
- Jól hava einglaljóð
- Jól í dreymaverð
- Jóla-kalypso
- Jólaaftan
- Jóladreymur
- Jólakiks
- Jólaklokkan aftur ringir
- Jólakvøða úr Føroyum
- Jólakyndilin
- Jólaminni
- Jólanátt
- Jólarappið
- Jólatræið
- Jólavísan
- Jomfrú rapp
- Jónatan og Anton
- Josephine
- Joy why
- Jørðin gleðir seg
- Juanita
- Juni
- Junikvøld


text:
Søkt verður eftir fólki 30 tímar um vikuna at starvast, fyrst og fremst, heima hjá barna- familjum, har ein stuðlar, eygleiðir og vegleiðir foreldrum og børnum.
Tag: Suðuroyar Barnaverndartænasta
Leiðari til Suðuroyar Barnaverndartænastu
Søkt verður eftir leiðara til Suðuroyar Barnaverndartænastu 20 tímar um vikuna.
Les meiri
Kunning barnaverndarmál og sosial mál
1. januar 2014 varð sett á stovn felags barnaverndarsamstarv fyri allar kommunurnar í Suðuroynni. Hetta samstarvið skal hava til viðgerðar øll mál, sum krevja viðgerð eftir barnaverndarlógini.
Les meiri
Carol Symphor í starv sum sálarfrøðingur hjá Suðuroyar Barnaverndartænastu
Suðuroyar Barnaverndartænasta, sum er ssamstarv millum kommunurnar í Suðuroynni, hevur sett Carol Symphor úr Vági í starv sum sálarfrøðing.


text:
Tá ið eitt ikki skrásett akfar skal skrásetast, skal tað fyrst sýnast av Akstovuni og vera góðkent áðrenn nummarspjøldur kunnu útflýggjast.
Tað er tí umráðandi at biðja um sýnstíð í góðari tíð frammanundan, soleiðis at sleppast kann undan óneyðugari bíðitíð.
Undir sýninum verður samleikin (skrokknummarið) á akfarinum kannað og samanborin við skjølini (skrásetingarskjal, flokksgóðkenning/góðkenningarváttan) hjá akfarinum. Somuleiðis verður kannað um akfarið lýkur galdandi krøv um tilgerð og útgerð, og at tað í allar mátar er í lógligum standi.
Um øll hesi viðurskifti eru í lagi, verður akfarið góðkent.
Um viðurskiftini ikki eru í lagi, verður akfarið biðið um at møta til umsýn.


text:
Frelst av Náᵭi!
Øll menniskjur uttan undantak hava brúk fyri frelsu Guᵭs. Hesin heimur vit liva í, er óhugnaliga óndur og fullur av synd og harviᵭ órættvísi.
Hetta er nú ikki nakaᵭ nýtt, og kunnu vit tíverri uppliva hetta hvønn dag. Men hetta hevur Guᵭ jú longu opinberaᵭ fyri okkum menniskjum fyri langari tíᵭ síᵭani gjøgnum sínar heiløgu skriftir tvs. bíbliuni!
Men ikki nokk viᵭ taᵭ. Guᵭ hevur eisini fyri langari tíᵭ síᵭani gjørt nakaᵭ heilt ótrúligt, men satt og ómetaliga gleᵭiligt viᵭ áᵭurnevndu trupulleikar.
Bíblian, sum er Orᵭ Guᵭs, boᵭar okkum frá, ”at eingin munur er. Øll menniskjur hava syndaᵭ, og teimum fattast (mangla) dýrd Guᵭs, og tey (menniskjuni) verᵭa rættvístgjørd fyri einki av náᵭi Hansara (Guᵭs), viᵭ endurloysingini, sum er í Kristi Jesusi - viᵭ trúgv á Jesus!" (Vinarliga lesiᵭ Róm.: 3 : 21 - 26).
Hvat vil taᵭ so siga, at eitt menniskjaᵭ er rættvísgjørt viᵭ trúgv á Jesus? Jú, at í grundini eru vit øll menniskjur dømd sek av Guᵭi vegna syndir og misbrot okkara og hava uppiboriᵭ dóm og straff fyri okkara syndigu lívsførslu, men Jesus stillaᵭi seg ímillum Guᵭs dóm og okkum menniskur og tók alt á seg viᵭ at doyggja har á Golgata krossins træi á.
Tann dómur, sum annars lá á okkum menniskjum, tann dómin tók Jesus á seg soleiᵭis, at øll, sum trúgva á Jesus, verᵭa fríkend í sakini, - prís og takk til Jesus fyri sín kærleika til okkum. So, rættvísgjørd merkir, at vit vera fríkend hóast dyggiliga sek í málinum. Tí er taᵭ, at sangurin sigur: ”Taᵭ er náᵭi so undurfull stór!”
Ì vælkenda (Jóh. Ev.: 3 : 16 - 18) stendur skrivaᵭ: ”Tí so elskaði Gud heimin, at Hann gav Son Sín, hin einborna, fyri at hvør tann, ið trýr á Hann (Jesus), skal ikki fortapast, men hava ævigt lív.
Ikki sendi Gud Son Sín í heimin, fyri at Hann (Guᵭ) skal døma heimin, men fyri at heimurin skal verða frelstur við Honum (Jesusi).
Tann, ið trýr á Hann (Jesus), verður ikki dømdur; tann, ið ikki trýr, er longu dømdur, tí hann hevur ikki trúð á Navn einborna Sonar Guds.”
Og í (Esaias: 53 : 5) stendur skrivaᵭ: "Men Hann (Jesus) varð særdur fyri brot okkara, soraður fyri misgerðir okkara; straffin varð løgd á Hann (Jesus), so vit skuldu hava frið, og við sárum Hansara (Jesusar) eru vit grødd.” - Ja, vit hava nógv at takka Guᵭi fyri.
Og í (vers 6) stendur skrivaᵭ: ”Vit viltust øll av leið sum seyður, vit vendu okkum hvør sín veg; men HARRIN læt falla á Hann (Jesus) skyldina, ið lá á okkum øllum.”
Vit skulu líka minnast hetta, at hendan Jesus reisti Guᵭ upp frá hinum deyᵭu og harviᵭ, so livir Jesus í dag og kann ongantíᵭ doyggja meir. Tí kunnu øll blíva frelst, sum velja at trúgva á Jesus. Hartil stendur skrivaᵭ í (Róm: 10 : 13), at: "hvør tann, ið kallar á navn Harrans, skal verða frelstur."
Vit skulu her síggja nøkur skriftstøᵭ sum vísa, hvussu inniliga Guᵭ ynskir og vil, at øll menniskjur skulu blíva frelst.
(1.Tim.: 2 : 3 - 4) sigur: "… Guᵭ og Frelsari okkara … , sum vil, at øll menniskju skulu verða frelst og koma at kenna sannleikan."
(Titus: 2 : 11) sigur: ”Tí náði Guds er opinberað, øllum menniskjum til frelsu.”
(Efesus: 2 : 4 - 9) sigur: ”Men Gud, sum ríkur er í miskunn, hevur, fyri mikla kærleika Síns skuld, sum Hann elskaði okkum við, eisini táið vit vóru deyð í misbrotum okkara, gjørt okkum livandi við Kristusi - av náði eru tit frelst!
Og reist okkum upp við Honum og sett okkum við Honum í hin himmalska heimin, í Kristi Jesusi, fyri at Hann í hinum komandi tíðum kundi vísa, hvussu ómetaliga rík náði Hansara er, við góðsku móti okkum í Kristi Jesusi.
Tí av náði eru tit frelst, við trúgv - og tað ikki av tykkum sjálvum, tað er gáva Guds, ikki av verkum - fyri at eingin skal rósa sær.”
Og í (Róm.: 1 : 16) stendur skrivaᵭ: ”Tí eg skammist ikki við evangeliið; tað er jú kraft Guds, hvørjum tí til frelsu, sum trýr. … .”
Guᵭ vil bara so inniliga taᵭ, at øll menniskju skulu blíva frelst. Hann brennur sterkt fyri tí av sonnum.
Hyggiᵭ bert á Golgata, krossins træi á, hvussu sterkt taᵭ liggur Guᵭi á hjarta at frelsa øll menniskju á foldini!
Tú spyr kanska, hvat taᵭ er vit menniskju skulu frelsast frá? Jú, bíblian gevur okkum svar uppá tann spurningin í (Matt.: 1 : 21): ”Hon (Maria) skal eiga son, og tú skalt kalla navn Hansara Jesus; tí Hann skal frelsa fólk Sítt frá syndum teirra."
Og í (Gal.: 1 : 4) stendur skrivaᵭ: ”Jesus Kristus, sum gav Seg sjálvan fyri syndir okkara, fyri at bjarga okkum út úr hesum núverandi/nærverandi ónda heimi, eftir vilja Guds og Faðirs okkara!”
Av tí at hesin heimur er so fullur av óndskapi og harviᵭ føᵭir eina rúgvu av syndum (Øll órættvísi er synd. - 1. Jóh.: 5 : 17), so er Guᵭ sera upptikin av at frelsa menniskjuni frá syndum teirra og hevur ætlanir um at skapa ein nýggjan himmal og eina nýggja jørᵭ har rættvísi býr.
Vit kunnu lesa um hetta í (2. Pæt.: 3 : 13) sum sigur: ”Men vit vænta eftir lyfti Hansara nýggjar himlar og nýggja jørð, har rættvísi býr.”
Jesus elskar eitt hvørt menniskjaᵭ, men hatar syndir menniskjans. Men hettar hevur Guᵭ fyri langari tíᵭ tikiᵭ sær av, tí, sum skriva stendur í (Ap.G.: 10 : 43): ”Honum (Jesusi) geva allir profetarnir tann vitnisburð, at hvør tann, ið trýr á Hann (Jesus), fær fyrigeving syndanna við Navni Hansara."
Lat okkum líka taka tvey dømir fram úr bíbliuni, um hvussu Jesus bjóᵭar hesa undurfullu náᵭinnar frelsu til okkum menniskjur. Men fyrst skulu vit lesa, hvat stendur skrivaᵭ í (Róm: 10 : 13):
"Hvør tann, ið kallar á navn Harrans (Jesus), skal verða frelstur."
Grøᵭingin av tí blinda í Jeriko!
”Teir komu nú til Jeriko. Og táið Hann fór út úr Jeriko saman við lærisveinum Sínum og nógvum fólki, sat sonur Timeus, Bartimeus, blindur biddari, við vegin.
Táið hann hoyrdi, at tað var Jesus úr Nazaret, fór hann at rópa: "Sonur Dávids, Jesus, miskunna mær!" Mong høvdu at honum, at hann skuldi tiga; men hann rópti nógv harðari enn: "Sonur Dávids, miskunna mær!"
Tá steðgaði Jesus og segði: "Rópið hann higar!" Tey róptu so hin blinda og søgdu við hann: "Ver hugreystur, reis teg upp, Hann rópar teg!" Tá kastaði hann kappan av sær, leyp á føtur og kom til Jesus.
Jesus tók til orða og segði við hann: "Hvat vilt tú, at Eg skal gera fyri teg?" Hin blindi svaraði Honum: "Rabbuni, at eg kann fáa sjón mína!" Jesus segði við hann: "Far avstað - trúgv tín hevur frelst teg!"
Við tað sama fekk hann sjónina aftur, og hann fylgdi Honum á leið.” (Markus: 10 : 46 - 52).
Latiᵭ okkum nú hyggja eftir eini aᵭrari hending í Markus evangelium!
” Teir komu tá til Hansara við lamnum manni, sum varð borin av fýra; og við tað at teir sluppu ikki fram til Hansara fyri mannfjøldini, tóku teir takið av, har sum Hann var, brutu hol á og sígdu niður songina, sum hin lamni lá í.
Táið Jesus sá trúgv teirra, segði Hann við hin lamna: "Sonurin, syndir tínar eru fyrigivnar!" (Markus: 2 : 3 - 5). - (Øll hendingin kann lesast frá vers 3 - 12).
Viᵭ hesum báᵭum áᵭurnevndu dømum síggja vit, at viᵭ at venda sær til Jesus í bøn og ákalla Navn Jesusar, so fær ein bæᵭi syndanna fyrigeving og grøᵭing fyri likamiᵭ.
Her móti endanum skal gerast vart viᵭ nakaᵭ gott og undurfult, sum skrivaᵭ stendur í (Markus : 2 : 10 - 12): ”Men fyri at tit skulu vita, at Menniskjasonurin hevur vald á jørðini at fyrigeva syndir" - segði Hann við hin lamna: "Eg sigi tær: Reis teg, tak song tína og far heim til tín sjálvs!"
Tá reistist hann, tók við tað sama songina og fór út fyri eygum alra, so tey vóru øll ovfarin og prísaðu Gudi og søgdu: "Aldri hava vit sæð slíkt!"
Síggja tit, taᵭ, at blíva frelstur, er lættasta sak í verᵭini, men fyri ein ordans skyld skal nevnast, at taᵭ var alt annaᵭ enn lætt fyri Jesus at hála frelsuna í land fyri og til okkum menniskjur!
Fyri okkum er taᵭ lætt. Okkara partur er at taka ímóti frelsuni frá Guᵭi viᵭ tøkk í hjarta og sinni, hesi frelsu, sum er ein gáva, ein náᵭigáva frá Guᵭi til okkum menniskjur, send frá Himli av!
Frelsan frá Guᵭi er sett so snilt og einfalt saman, at sjálvt eitt barn kann skilja og fata taᵭ!
Taᵭ er nemliga so lætt og einfalt at blíva frelstur sum hetta: "Hvør tann, ið kallar á navn Harrans (Jesus), skal verða frelstur." (Róm: 10 : 13).
Av egnum royndum tori eg at siga, at tyngsti parturin er at taka seg saman og fáa taᵭ gjørt!
Skiljiᵭ hetta eina, at tá iᵭ eitt menniskjaᵭ kemur til Jesus, so verᵭur taᵭ ikki dømt, men frelst, fyrigiviᵭ, - tíat Jesus tók dómin og straffina á seg soleiᵭis, at tú og eg afturfyri vera fríkend - rættvísgjørd - alt viᵭ trúgv á Jesus!
Men bert tey vera fríkend - rættvísgjørd - sum í trúgv koma til Jesus!
Jesus sjálvur gleᵭir seg til at fáa loyvi til at: ”Frelsa tína sál frá at ganga til grundar og grøᵭa títt likam!”
Ì (Lukas: 6 : 19) stendur skrivaᵭ: ”og alt fólkið royndi at fáa nomið við Hann; tí kraft gekk út frá Honum og grøddi øll.”
Taᵭ er neyᵭugt at skilja her, at skriva stendur IKKI, at Jesus grøddi eina rúgvu av fólki, NEI, skriva stendur, at ”HANN GRØDDI ØLL,” sum komu til Hansara, okey!?
So, tá iᵭ nú øll hendan rúgvan er skrivaᵭ niᵭur, so nýttist mær bert at sagt alt hetta sama - heilt stutt - soleiᵭis: ”Viᵭ at venda sær til Jesus í bøn og ákalla Navn Hansara, so skal tú verᵭa frelst/ur - sigur skriftin, - sigur Jesus, - Sigur Guᵭ!
Frá einum øᵭrum vinkli av, lýsir skriftin frelsuháttin soleiᵭis:
Skriftin sigur jú: " … Orðið er tær nær, í munni tínum og hjarta tínum" - tað er orðið um trúnna, tað, sum vit prædika.
Tí um tú við munninum játtar Jesus sum Harra og trýrt í hjartanum, at Gud reisti Hann upp frá hinum deyðu, so skalt tú verða frelstur.
Tí við hjartanum trýr ein - til rættvísi; og við munninum játtar ein - til frelsu.
Skriftin sigur jú: "Eingin, ið trýr á Hann, skal verða til skammar." (Róm: 10 : 8 - 11).
Les bíbliuna - taᵭ loysir seg - altíᵭ!
¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
Frágreiᵭing viᵭv. týdninginum av orᵭinum: “Frelsa!”
Orᵭiᵭ Frelsa, stavar frá grikska orᵭinum: ”Soteria.” Frelsa, endurloysing ella forloysing! - Kemur av orᵭinum: ”SOZO.” og sum merkir frelsa, bjarga frá vanda, fría út. Sozo er taᵭ vanliga orᵭiᵭ fyri frelsa og sum nýtt verᵭur í bíbliuni.
Orᵭiᵭ hevur ein sera víttfevnandi týdning so sum, at varᵭveita heilt og í sama standi, óskala, frískt og uttan skaᵭa.
At bjarga frá vanda, sjúku, deyᵭa og fortapilsi. Sozo merkir eisini at gera ting og sakir góᵭ ella gott aftur, gera fólk frísk, grøᵭa skaᵭar, lívgeva og bjarga frá vanda og úr neyᵭ v.m..
Orᵭiᵭ Sozo verᵭur brúkt sum týᵭing av ikki minni enn 15 ymiskum orᵭum á hebraiskum máli. (Jesus tosaᵭi arameisk, eitt hebraisk mál). Eitt av hesum orᵭum á hebraiskum er: ”Sjalom,” sum merkir uttari og innari friᵭur, bati, frælsi, ró, hvíla, trygd og tryggleiki og vælstandur.
Av tí sama vísir hetta klárt og týᵭuliga, hvussu neyvt frelsa og grøᵭing hongur saman.
¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
”Sonur mín! Gev orðum mínum gætur, legg oyrað til tað, ið eg sigi! Lat tað ikki fara tær úr eygsjón, varða tað djúpt í hjarta tínum!
Tí tað er øllum teimum lív, sum finna tað, og øllum likami teirra grøðing.” (Orᵭt.: 4 : 20 - 22).
Her til allar seinast vil eg upplýsa teg um nakaᵭ sera týdningarmikiᵭ viᵭv. ”Navninum Jesus,” at bíblian lærir hetta:
” Og frelsa er ikki í nøkrum øðrum; heldur ikki er nakað annað navn undir himli, givið millum menniskju, sum vit skulu verða frelst við." (Ap.G.: 4 : 12).


text:
Árni Gregersen, ting.fo 10.02.2017 (09:55)
Samgongufundur um fiskivinnuna
Seinastu dagarnar hava samráðingar verið millum samgonguna og Sambandsflokkin um nýggja fiskivinnuskipan.
Sambandsflokkurin hevur gjørt sítt egna uppskot eins og landsstýrismaðurin við fiskivinnumálum, Høgni Hoydal, Tjóðveldi, vegna samgonguna hevur eitt annað.
Partarnir hava roynt at finna eitt felags uppskot og sum skilst eru partarnir komnir rættuliga langt. Spurningurin um uppboðssølu er vendur og tað bendir á, at verða hesir partar samdir, so verður byrjað við at 20 prosent av rættindunum verða seld um eina uppboðssølu.
Rættindini sum reiðaríni fáa fara at røkka yvir átta ár og tað fer at bera til hjá einstøkum reiðaríum at selja kvotur til onnur at fiska uttan avleiðingar.
Verður hinvegin talan um at selja rættindini, so skal tað um eina almenna uppboðssølu.
Sjálvandi eru nógv ókent í tí sum partarnir eru komnir fram til enn, men tað sær út til, at ein semja við Sambandsflokkin er lættast gongda leiðin hjá samgonguni, verður nýggja fiskivinnuskipanin gjørd nú.
Og landsstýrismaðurin eins og løgmaður hava sagt, at eitt uppskot verður lagt fram í tinginum í seinasta lagi í endanum av hresum mánaðinunm.
Í dag skal samgongan so svara um hon tekur undir við tí, sum samgongan higartil hevur fingið semju um við sambandsflokkin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fíggjarligt støðufesti er eitt breitt hugtak, men í høvuðsheitum snýr tað seg um, at fíggjarkervið í síni heild er somikið sterkt og mótstøðuført, at trupulleikar, ið stinga seg upp, ikki breiða seg ótálmaðir í skipanini, soleiðis at grundleggjandi tænastur til borgarar, fyritøkur og tað almenna verða órógvaðar.
Stóru peningastovnarnir í Føroyum eru alsamt ein váði fyri føroyska búskapin. Eisini vaksa pensjónsuppsparingarnar í Føroyum nógv næstu árini. Mett verður, at samlaða pensjónsuppsparingin í Føroyum kemur upp í 15-20 mia. kr., um øll koma upp í 15% uppsparing av lønini sambært galdandi eftirlønarlóg. Eisini eru samtøk í føroyska fíggjargeiranum, ið hava virksemi tvørtur um fleiri virkisøki, eitt nú pensjón, trygging og banka. Tilfeingisvinnurnar og stóru fyritøkurnar, ið virka innan tær, hava eisini alstóran týdning fyri búskapin. Samstundsi er almenni búskapurin merktur av, at stórar avbjóðingar eru við langtíðar haldførinum. Øll hesi viðurskifti kunnu ávirka fíggjarliga støðufesti.
At ein váði er systemiskur merkir, at talan er um ein veikleika ella eina ójavnvág í fíggjarskipanini, sum økir um vandan fyri, at ein systemisk fíggjarkreppa fer at gera seg galdandi. Harumframt er talan um systemiskan váða, tá ið váðin ger seg galdandi breitt í allari fíggjarskipanini ella í einstøkum parti av skipanini, ið hevur avgerandi týdning fyri alla skipanina, til dømis ein einstakur SIFI-peningastovnur. Dømi um systemiskar fíggjarváðar kunnu vera "bústaðar-bløðrur" (samsvar er ikki millum prís og veruliga virðið), innlánsundirskot í peningastovunum, og savnan av kapitali á heilt fáum hondum. Tað er tí atburður hjá fíggjargeira og pørtum, ið hava stóra ávirkan á fíggjarkervið, undir einum og tess samband við realbúskapin, ið millum annað er týðandi at hava eyguni við í hesum sambandi.


text:
-Dánial hugleiðir um Orð Guds, ið ikki er orð og bókstavir, men varir í ævir og lesur m.a. Jóh. 6, 63: “Tað er Andin, sum ger livandi, holdið er ikki til nakað gagn; orðini, ið Eg havi talað til tykkara, eru andi og eru lív.” (skriftbrot: Jóh. 1, 1-4; 2. Kor. 3, 4-6; 1. Kor. 12, 11-13; Róm. 12, 1-18)
-Poul Færø tosar um tað nátúrliga mótvegis tí guddómliga í menniskjanum og lýsir hetta út frá 1. Sámuelsbók kap. 6, har Filistara senda ørk Harrans aftur til Ísraels, har vit síggja hvussu nátúran kann boyggja seg undir Guds vilja. Síðani um afturkomu Harrans og um okkum sum sendiboð í stað Kristusar. Nevnir eisini kall Esaiasar, at boða gleðiboskapin til fólki. Til seinast um at verða umskapt við endurnýggjan sinnis okkara, so vit kunnu royna, hvat vilji Guds er – hitt góða, dámliga og fullkomna!
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”